Τελευταία ενημέρωση: 2019-12-12, 00:03:04\nΟ Ολυμπιακός αφού έχασε ένα... τσουβάλι ευκαιρίες, είπε «ευχαριστώ» αρχικά στο χαμένο πέναλτι του Τομανέ και εν συνεχεία στο... δώρο του Ζαντέρ, σκόραρε με το πέναλτι του Ελ Αραμπί στο 87’ και πήρε το εισιτήριο για τους «32» του Europa League!\nΈστω και με αρκετή δόση άγχους, ο Ολυμπιακός κατάφερε να πάρει το εισιτήριο για το Europa League, δίνοντας συνέχεια στην ευρωπαϊκή του περιπέτεια. Έχοντας χάσει ένα... τσουβάλι ευκαιρίες απέναντι στον ανίκητο Μπόργιαν κάτω από τα δοκάρια του Ερυθρού Αστέρα, οι παίκτες του Πέδρο Μαρτίνς λυτρώθηκαν χάρη στο εύστοχο χτύπημα πέναλτι του Ελ Αραμπί στο 87’. Πήραν τη νίκη με 1-0 και είναι αυτοί που συνεχίζουν στους 32 του Europa League. Οι Πειραιώτες ολοκλήρωσαν το ματς με 27 τελικές, έχοντας τεράστιες ευκαιρίες με τους Ποντένσε και Ελ Αραμπί μεταξύ άλλων, όμως στο τέλος κατάφεραν να βρουν το γκολ που τόσο έψαχναν και να πάρουν την τρίτη θέση στον όμιλο.\nΤο ματς ξεκίνησε με ρυθμό και φάσεις και από τις δύο ομάδες. Μόλις στο 5’ ο Ερυθρός Αστέρας «πάτησε» απειλητικά την περιοχή του Ολυμπιακού, αλλά το σουτ του Βουκάνοβιτς έπειτα από πάσα του Ματέο Γκαρσία δεν βρήκε στόχο. Την ίδια κατάληξη είχε και η προσπάθεια του Μασούρα ένα λεπτό αργότερα, στην πρώτη καλή στιγμή των Πειραιωτών στο ματς. Οι «ερυθρόλευκοι» άρχισαν να πιέζουν την άμυνα των Σέρβων. Στο 19’ έπειτα από μια όμορφη ατομική ενέργεια του Καμαρά, ο Γκιγέρμε βρήκε χώρο και έπιασε το δυνατό μακρινό σουτ, αλλά ο Μπόργιαν μπλόκαρε, ενώ στο 23’ οι παίκτες του Μαρτίνς είχαν μια σπουδαία διπλή ευκαιρία με τους Ελ Αραμπί και Ποντένσε, οι οποίοι όμως δεν κατάφεραν να βρουν δίχτυα.\nΤο σκηνικό δεν άλλαζε. Ο Ολυμπιακός είχε φτάσει την κατοχή στο 70% και συνέχιζε την πίεση, φτάνοντας σε διπλάσιο αριθμό τελικών. Στο 26’ το σουτ του Καμαρά εκτός περιοχής πέρασε άουτ, ενώ στο 32’ ο σταθερότατος Μπόργιαν απέκρουσε τις προσπάθειες των Ποντένσε και Ελαμπντελαουί στην ίδια φάση. Η μεγαλύτερη ευκαιρία των Πειραιωτών πάντως ήρθε στο 34’. Ο Ομάρ σέντραρε από τα δεξιά και ο Ελ Αραμπί ολομόναχος μέσα στην περιοχή έστειλε την μπάλα με κεφαλιά πάνω από το οριζόντιο!\nΚόντρα στη ροή του αγώνα, όμως, ο Ερυθρός Αστέρας έφτασε μια ανάσα από το να βάλει ζόρικα στον Ολυμπιακό σε ένα κρίσιμο σημείο του αγώνα. Στο 41’ ο Μάριν ανατράπηκε μέσα στην περιοχή από τον Γκιγέρμε, αλλά ο Τομανέ που ανέλαβε την εκτέλεση του πέναλτι σημάδεψε το οριζόντιο! Το παιχνίδι άνοιξε, ο Ολυμπιακός απειλήθηκε εκ νέου όταν ο Μάριν μπήκε μέσα στην περιοχή, αλλά δεν πλάσαρε έγκαιρα και οι δύο ομάδες οδηγήθηκαν ισόπαλες χωρίς τέρματα σε ένα γεμάτο πρώτο μέρος.\nΗ πίεση του Ολυμπιακού συνεχίστηκε και με την έναρξη του δευτέρου μέρους. Στο 46’ το σουτ του Γκιγέρμε πέρασε εκτός και στο αμέσως επόμενο λεπτό ο Μπόργιαν μπλόκαρε την κεφαλιά του Μασούρα. Ο τερματοφύλακας του Ερυθρού Αστέρα στο 54’ απέκρουσε για άλλη μια φορά την προσπάθεια του Γκιγέρμε, ενώ στο 59’ ο Ελ Αραμπί μετά τη σέντρα του Τσιμίκα έπιασε τη «σκαστή» κεφαλιά με την μπάλα όμως να σταματάει στο κάθετο δοκάρι του Αστέρα!\nΟ Μαρτίνς, βλέποντας την ομάδα του να κυριαρχεί στο γήπεδο, αλλά να μην μπορεί να βρει το πολυπόθητο γκολ, έριξε με τη συμπλήρωση μιας ώρας αγώνα τον Γκερέρο, βγάζοντας τον Καμαρά. Αλλά ο Μπόργιαν, κάτω από την εστία του Ερυθρού Αστέρα ήταν ανίκητος. Ο Σέρβος κίπερ στο 63’ είπε «όχι» στον Ποντένσε, ο οποίος δεν κατάφερε να τον νικήσει από κοντινή απόσταση. Οι χαμένες ευκαιρίες των παικτών του Μαρτίνς διαδέχονταν η μία την άλλη. Στο 70’ ξανά ο Ποντένσε έφτασε πολύ κοντά στο να ανοίξει το σκορ, αλλά το πλασέ του πέρασε δίπλα από το κάθετο με τον Μπόργιαν εξουδετερωμένο.\nΟ Ολυμπιακός είχε φτάσει τις 22 τελικές, αλλά δεν μπορούσε να βρει το γκολ που θα του επέτρεπε να συνεχίσει στο Europa League. Ο Μαρτίνς πέρασε και τον Λοβέρα στο παιχνίδι αντί του Μασούρα, ωστόσο ο ρυθμός των «ερυθρόλευκων»... κόπηκε, παρότι οι παίκτες του Βλάνταν Μιλόγεβιτς περίμεναν τον Ολυμπιακό στο δικό τους μισό. Η λύτρωση για τον Ολυμπιακό ήρθε στο 86’. Ο Ζάντερ έκανε χέρι σε προσπάθειά του να σταματήσει τη σέντρα, ο Ορσάτο υπέδειξε το σημείο του πέναλτι και ο Ελ Αραμπί πήρε το... αίμα του πίσω για τις χαμένες ευκαιρίες και ευστόχησε για να βάλει μπροστά τον Ολυμπιακό! Στις καθυστερήσεις Γκερέρο και Ποντένσε πλησίασαν σε ένα δεύτερο γκολ. Το 1-0, έστω κι αν αυτό ήρθε αργά, αρκούσε για να πανηγυρίσει ο Ολυμπιακός τη νίκη και την πρόκρισή του στους 32 του Europa League.\nΟλυμπιακός (Πέδρο Μαρτίνς): Σα, Ομάρ, Τσιμίκας, Μεριά, Σεμέδο, Γκιγιέρμε, Μπουχαλάκης, Καμαρά (61’ Γκερέρο), Ποντένσε, Μασούρας (70’ Λοβέρα), Ελ Αραμπί (90’ Μπενζιά).\nΕρυθρός Αστέρας (Βλάνταν Μιλόγεβιτς): Μπόργιαν, Γκόμπελιτς, Μιλούνοβιτς, Ντέγκενεκ, Ρόντιτς, Ίβανιτς (82’ Ζάντερ), Ν. Πέτροβιτς, Μάριν, Βουκάνοβιτς (65’ Μποάκιε), Γκαρσία, Τομανέ (58’ Λα Πάρα)


ΜΠΛΕ ΙΣΤΟΡΙΕΣ: Ιστορία #18: Εύκολη δολοφονία. (3/5) [Λυμένη]\nΑναρτήθηκε από Nitpicker στις 8:12 μ.μ.\nAthena Kakouri 10 Απριλίου 2014 - 9:10 μ.μ.\nΑ ωραία, καινούρια ιστορία! (α, είμαι καινούρια)\n1) Μας ενδιαφέρει πού βρισκόταν?\n2) Μας ενδιαφέρει το επάγγελμά της?\n3) Μας ενδιαφέρει το επάγγελμα του δολοφόνου?\n4) Αυτός που απήγαγαν:\nα. Είναι σημαντικός για την ιστορία?\nβ. Είχε κάποια σχέση με την κοπέλα?\nβ1. Αν ναι, τότε, συγγενική?\n5) Η απαγωγή γινόταν μόνο για να αποσπάσουν την προσοχή της?\n6) Την σκότωσαν για να μην τους καταγγείλει?\n7) Αν όχι τότε την σκότωσαν για κάποιον δικό τους λόγο?\n8) Ο δολοφόνος είχε κάποια σχέση με την κοπέλα?\nΓρηγόρης 12 Απριλίου 2014 - 11:37 π.μ.\nα) Όχι τόσο.\n7) Δε μας αφορά ο λόγος.\njackal h 10 Απριλίου 2014 - 9:20 μ.μ.\n2)ειναι αληθινο γεγονος?\n3)αυτη ειχε σχεση με το θυμα της απαγωγης?\n4)ειχε σχεση με τον δολοφονο της?\n5)ηταν συγγενης της?\n6)ο φονος της ηταν προσχεδιασμενος?\n7)ειναι καποιο ιστορικο γεγονος?(ή μυθος..ή τελος παντων οτιδηποτε εχει λαβει χωρο σε καποιο βιβλιο)\nΓρηγόρης 12 Απριλίου 2014 - 11:40 π.μ.\nΜ' αρέσει η πρώτη ερώτηση, διότι η ιστορία αυτή είναι δικιά μου εξέλιξη μιας εντελώς σαχλής ιστορίας, η οποία δεν περιλαμβάνει φόνο, και η απαγωγή όντως εξελίσσεται σε τηλεόραση. Παρ' όλα αυτά, η προαναφερθείσα ιστορία είναι απλώς η έμπνευση. Συνεπώς:\n5) Κανείς από τους δύο.\n6) Δύσκολη ερώτηση... Το πώς ακριβώς θα γίνει, όχι, αλλά γενικά ο φόνος ναι.\n7) Όχι... Πού πάει το μυαλό σου;\nΓρηγόρης 12 Απριλίου 2014 - 11:44 π.μ.\nΔιορθώνω την απάντησή μου στην ερώτηση 6) Ναι, ήταν προσχεδιασμένος τεχνικά, αλλά όχι απόλυτα ακριβώς χρονικά.\ngiagia 11 Απριλίου 2014 - 12:56 π.μ.\n1. α.η απαγωγή συνέβαινε στην πραγματικότητα;\nβ. ήταν σε κάποια ταινία στην τηλεόραση/σινεμά;\n2. ο φόνος έγινε στην πραγματικότητα;\n3α. μας ενδιαφέρει ο τόπος που έγινε η απαγωγή;\nβ. .. ο φόνος;\n4. ο φόνος πραγματοποιήθηκε;\n5. στην ιστορία εμπλέκονται αποκλειστικά άνθρωποι;\n6. ενδιαφέρει (α) η εποχή του χρόνου (β) η ώρα της ημέρας που παρακολουθούσε την απαγωγή;\n7. ο φόνος ήταν προμελετημένος;\nαυτά για την ώρα... είναι αργά. Καληνύχτα.\nΓρηγόρης 12 Απριλίου 2014 - 11:43 π.μ.\nα) Όχι απόλυτα συγκεκριμένα, αλλά ο χώρος ναι.\nβ) Όπως, ίσως, φαντάζεσαι, είναι ο ίδιος χώρος.\n5) Από ζωντανά πλάσματα, ναι.\nβ) Όχι ιδιαίτερα, στο μυαλό μου έγινε πάντως υπό το φως της ημέρας. Θα μπορούσε να γίνει οποτεδήποτε\n7) Δες την απάντησή μου στον jackal h.\nKalliopi Bb 11 Απριλίου 2014 - 12:57 μ.μ.\n1) Αυτήν δολοφονούσαν;\n2) πρέπει να ξέρουμε ποιος την δολοφόνησε;\n3) της είπαν να μην μιλάει για να την δολοφονήσουν πιο εύκολα;\nζ) ή παραπάνω;\n5) Μας νοιάζει το επάγγελμα της;\n6) Μας νοιάζει το επάγγελμα των δολοφόνων;\n7) Οι δολοφόνοι είχαν κάποιο σκοπό για να κάνουν την δολοφονία;\n8) Βασικά ήταν ένας δολοφόνος;\n9) ήταν παραπάνω;\nΓρηγόρης 12 Απριλίου 2014 - 11:50 π.μ.\n4) Με μια γρήγορη εκτίμηση, πολύ παραπάνω. Απροσδιόριστος αριθμός.\n6) Λανθασμένη υπόθεση.\n7) Κίνητρο εννοείς; Δε μας αφορά.\n8) Ναι. Και το ποιος/ποιοι τον έβαλαν δε μας αφορά.\nΓιαννης Ορφανος 11 Απριλίου 2014 - 6:27 μ.μ.\nη απαγωγή ήταν στην\nτην σκοτωσε καποις\n2(στο σπιτι της)\nΓρηγόρης 12 Απριλίου 2014 - 11:51 π.μ.\n1) Ναι, ας υποθέσουμε.\nΣπύρος Θάκας 11 Απριλίου 2014 - 9:32 μ.μ.\n1) Συμμετέχουν πάνω απο 2 άτομα στην ιστορία;\n2) Το θύμα ήταν άντρας;\nΔεν μπορώ να καταλάβω το κομμάτι της εκφώνησης τι εννοείς "ήταν προσηλωμένη στην απαγωγή που παρακολουθούσε(!). Μήπως παρακολουθούσε κάποια ταινία/σειρά στην τηλεόραση;\n3) Έχει να κάνει με κλέφτες η ιστορία;\nΓρηγόρης 12 Απριλίου 2014 - 11:56 π.μ.\nΗ γλώσσα που χρησιμοποιώ, είναι για απόλυτη ακρίβεια. Ομολογουμένως εσκεμμένα αυτό δημιουργεί μια μικρή παραπλάνηση, εν προκειμένω την ιδέα της τηλεόρασης.\n3) Κλέφτες, κυριοεκτικά; Κάποια κλοπή, δηλαδή; Όχι.\nKalliopi Bb 12 Απριλίου 2014 - 2:07 μ.μ.\n1) έβλεπαν και άλλοι τον φόνο; (γιατί λέει πως ο φόνος έγινε σε δημόσιο χώρο)\n2) μας νοιάζει με ποιον τρόπο θα την σκότωναν;\n3) ο δολοφόνος ήταν τρελός;\nΓρηγόρης 13 Απριλίου 2014 - 3:07 μ.μ.\n3) Δεν παίζει ρόλο.\nΣπύρος Θάκας 12 Απριλίου 2014 - 2:11 μ.μ.\n1) Μήπως πρόκειται για γυρίσματα ταινίας/σειράς;\n2) Η γυναίκα ήταν ηθοποιός;\ngiagia 12 Απριλίου 2014 - 10:00 μ.μ.\n1. το θύμα του φόνου ήταν (α) αυτόπτης (β) αυτήκοος μάρτυρας της απαγωγής ("κόλλησα" λίγο με τη λέξη "παρακολουθούσε";\n2. το θύμα παρακολουθούσε την απαγωγή για επαγγελματικούς λόγους;\n3. το θύμα ήταν (α)ντετέκτιβ (β) δημοσιογράφος;\n4. το θύμα παρακολουθούσε την απαγωγή κατά τύχη;\n5. το θύμα είχε βάλει να γίνει η απαγωγή;\n6. το θύμα ήταν σκηνοθέτης;\n7. ο χώρος ήταν θέατρο;\n8. ο χώρος ήταν κινηματογραφικό στούντιο;\nΓρηγόρης 13 Απριλίου 2014 - 3:08 μ.μ.\n5) Ναι, γιατί:\nAthena Kakouri 13 Απριλίου 2014 - 7:16 μ.μ.\nΆρα ως τώρα (υποθέτω) συμβαίνει αυτό: Μία σκηνοθέτης παρακολουθεί την πρεμιέρα της ταινίας της. Την ώρα που έβλεπε την σκηνή με την απαγωγή, δολοφονήθηκε\n1. Έπαιζε κι εκείνη?\n2. Η σχέση του δολοφόνου με την κοπέλα ήταν\nΝα ρωτήσω, γίνεται να παίζει κι εκείνη και να υπάρχει μια σκηνή με φόνο στο έργο αλλά να την σκοτώνουν στην πραγματικότητα, επίτηδες?\nΓρηγόρης 16 Απριλίου 2014 - 9:42 μ.μ.\n2) Δε μας αφορά.\nΚαλή ιδέα, αλλά αναληθής.\nΓιαννης Ορφανος 14 Απριλίου 2014 - 12:33 μ.μ.\nαρα ηταν στα ψεματα ο φονος\ngiagia 14 Απριλίου 2014 - 1:36 μ.μ.\n1. ο φόνος έγινε με δηλητήριο;\n2. ο δολοφόνος έγινε αντιληπτός από τους υπόλοιπους; (ότι διαπράττει φόνο, εννοώ)\n3. το ότι παρακολουθούσε απαγωγή κι όχι κάτι άλλο (πχ μια σκηνή διαλόγου, δράσης, ερωτική κλπ) παίζει ρόλο για το ότι δολοφονήθηκε;\nΓρηγόρης 16 Απριλίου 2014 - 9:43 μ.μ.\n2) Προσδιόρισέ το χρονικά.\n3) Όχι, είναι γιατί κάνει πιο ωραία την ιστορία.\ngiagia 17 Απριλίου 2014 - 2:11 π.μ.\n1. τη στιγμή που διαπράττεται ο φόνος το αντιλαμβάνεται κανείς;\n2. αμέσως μετά;\n3. παρατηρεί κανείς πως ο δολοφόνος σκοτώνει τη σκηνοθέτιδα;\n4. μας ενδιαφέρει το αν γίνεται αντιληπτός ο δολοφόνος;\n5. ο δολοφόνος επέλεξε τη συγκεκριμένη στιγμή για το φόνο λόγω του ότι η σκηνοθέτις ήταν "προσηλωμένη" στη σκηνή που παρακολουθούσε;\n6 ο φόνος έγινε\nα. με πιστόλι\nβ. με μαχαίρι\nγ. με τα χέρια\nδ. με σκοινί ή κάποιο άλλο παρεμφερές υλικό κατάλληλο για στραγγαλισμό\n7. α.εκτός από το πως δολοφονήθηκε μας νοιάζουν πολλά ακόμη;\nβ. μας νοιάζει αν ο δολοφόνος γλίτωσε ή όχι;\nγ. μας νοιάζει γιατί έγινε ο φόνος;\nδ. μας νοιάζει που ακριβώς γινόταν το γύρισμα;\nε. μας νοιάζει αν πρόκειται για ταινία ή σειρά;\nKalliopi Bb 17 Απριλίου 2014 - 8:59 μ.μ.\n1) άρα ο δολοφόνος εκμεταλλεύτηκε την ευκαιρία να την σκοτώσει;\n2) ο φόνος έγινε αντιληπτός από τους θεατές*;\n3) αν ναι τότε έγινε με:\nγ) ή κάτι άλλο που δεν μου έρχεται τώρα;\n4) αν όχι τότε έγινε με:\nδ) με κάποια χημική ουσία που κάνει στον οργανισμό πολύ κακό; (δεν ξέρω αν πιάνεται ως δηλητήριο)\n5) κάνανε πρόβα κάποιας ταινίας, έτσι;\n*δεν ξέρω πως ακριβώς να τους αποκαλέσω. Πάντως εννοώ αυτούς που έβλεπαν τη σκηνή.\nΓρηγόρης 17 Απριλίου 2014 - 11:03 μ.μ.\n2) Έτσι όπως εννοείς τους θεατές, ναι, αλλά προσδιόρισέ το χρονικά.\nΓρηγόρης 17 Απριλίου 2014 - 11:01 μ.μ.\nΈχει κολλήσει ο blogger (παράξενο) οπότε απαντάω εγώ.\nΟι ερωτήσεις 1-4 είναι λίγο διφορούμενες...\n3) "πως" και όχι "πώς", άρα εννοείς τη στιγμή που τη σκοτώνει, όχι.\n6. Μεγάλο δίλημμα ανάμεσα στα α και β... θα πω\nβ) Ναι. Για να κάνω την ιστορία πιο θεαματική.\nΓρηγόρης 17 Απριλίου 2014 - 11:02 μ.μ.\nKalliopi Bb 18 Απριλίου 2014 - 9:37 π.μ.\nΣχετικά με το 2 της προηγούμενης μου ανάρτησης.\n1) Θέλω να πω πίστευαν οι "θεατές" ότι ο δολοφόνος την σκότωσε επειδή ήταν έτσι η σκηνή;\n2) Η δολοφονία έγινε σε κάποιο μέρος του σπιτιού;\n3) αν ισχύει το 2 τότε έγινε:\nα) στο σαλόνι\nβ) στην κουζίνα\nγ) σε κάποιο υπνοδωμάτιο\nδ) στο μπάνιο\nε) σε κάποιον εξωτερικό χώρο του σπιτιού (π.χ αυλή);\nΓρηγόρης 21 Απριλίου 2014 - 4:10 μ.μ.\ngiagia 18 Απριλίου 2014 - 4:08 μ.μ.\n1. Για να δω αν έχω καταλάβει καλά: ο φόνος γίνεται αντιληπτός, αλλά όχι από ποιον. Σωστά;\nΚαι πριν το 2, μια σύντομη σύνοψη: στα γυρίσματα κάποιας σειράς/ταινίας, κάποια στιγμή που η σκηνοθέτις ήταν απορροφημένη από τη σκηνή που παιζόταν, ο δολοφόνος (που δε μας νοιάζει κατά τ' άλλα) βρίσκει την ευκαιρία και τη μαχαιρώνει. Ο χώρος στον οποίο διαδραματίζονται όλα αυτά μας διαφεύγει και παίζει σημαντικό ρόλο στην ιστορία μας.\n2. κοντά στη σκηνοθέτιδα υπήρχαν πολλοί άνθρωποι;\n3. οι υπόλοιποι που παρακολουθούσαν τη σκηνή (της απαγωγής) μπορούσαν να δουν το θύμα;\n4. το θύμα κατά τη δολοφονία έβγαλε κάποιο ήχο (κραυγή, ή έπεσε κάνοντας θόρυβο κλπ);\n5. ο χώρος όπου γίνονται τα γυρίσματα (και ο φόνος)\nα. είναι πλατεία;\nε. μέσα σε πόλη (οικιστικό ιστό για την ακρίβεια);\n6. αν ο φόνος γινόταν με πιστόλι, πάλι κανείς δεν θα αντιλαμβανόταν το δολοφόνο;\n7. α. ακουγόντουσαν κι άλλοι θόρυβοι στο χώρο (γενικά);\nβ. τη στιγμή του φόνου ακούστηκε κάποιος θόρυβος έτσι ώστε να καλύψει τυχόν θόρυβο του θύματος (ο δολοφόνος περίμενε κάποιου είδους συγχρονισμό);\nΓρηγόρης 21 Απριλίου 2014 - 4:14 μ.μ.\n1) Ή έχεις κάποιο συντακτικό λάθος, ή κάτι δεν καταλαβαίνω.\nΣωστή η σύνοψη.\n3) Κάποιοι ναι, κάποιοι όχι. Δεν παίζει ρόλο.\n4) Κοίτα, το σημαντικό είναι ότι δε φώναξε, συνεπώς ο δολοφόνος δεν έγινε αντιληπτός ακριβώς τη στιγμή του φόνου. Πάντως σίγουρα με κάποιον τρόπο μετά τράβηξε την προσοχή, πχ πέφτοντας.\nΤι εννοείς με τα ανοικτός-κλειστός;\n6) Ναι, αν ήταν πχ μακριά ή χρησιμοποιούσε σιγαστήρα. Νομίζω φεύγεις από το νόημα.\ngiagia 21 Απριλίου 2014 - 10:00 μ.μ.\nΝαι, έλειπε η τελευταία λέξη: "πραγματοποιήθηκε". Αλλά απαντήθηκε στο 4. Αν πάλι κατάλαβα σωστά από την απάντηση 4, το θύμα είναι που έπεσε (πχ) κι όχι ο δολοφόνος. Πάμε σε νέο σετ ερωτήσεων\n1. κατά τη διάπραξη του φόνου, το θύμα...\nα.καθόταν σε καρέκλα;\nβ. ήταν όρθιο;\nδ. ήταν σε όχημα;\n2. στο δρόμο είχε διακοπεί η κυκλοφορία λόγω του γυρίσματος;\n3. στο χώρο του γυρίσματος είχε πρόσβαση ο οποιοσδήποτε (και τυχαίος περαστικός ας πούμε);\n4. ο φόνος καταγράφεται από τις κάμερες;\n5. υπάρχει στην ιστορία κάποια σπουδαία ανατροπή, εκτός από την έννοια της "απαγωγής";\n6. το θύμα ήταν υποψιασμένο ότι μπορεί να δολοφονηθεί;\n7. το γεγονός πως το γύρισμα γινόταν στο δρόμο έδωσε την ευκαιρία στο δολοφόνο να βρεθεί κοντά στο θύμα;\n8. το γύρισμα διακόπηκε με το που έγινε αντιληπτός ο φόνος;\nΓρηγόρης 26 Απριλίου 2014 - 2:15 μ.μ.\n2) Προσδιόρισέ το, οχημάτων ή πεζών;\n3) Θεωρητικά, όχι, αλλά στην πράξη δεν είναι δύσκολο να πλησιάσει κανείς.\n5) Τολμώ να απαντήσω όχι.\n8) Υποθέτω... Δεν παίζει ρόλο.


Μανούλες Δεκεμβρίου 2019!!! - Page 20 - Θα γίνουμε γονείς το 2019! - Parentscafe.gr\nΔημοσιεύτηκαν Τρίτη στις 08:43 μμ\nJust now, Μπεμπελουκα είπε:\nΜπράβο ρε κοριτσάκι να σου ζήσει ο μικρούλης και με το καλό και το 2ο εν ολίγοις παρέμεινες μόνο για το γιατρό!!!με το θέμα βλαστοκύτταρα τι έκανες????Ποια εβδομάδα είσαι ?\nΝαι ξεκάθαρα για το γιατρό γιατί δυστυχώς δεν είναι αλλού...\nΚαλώς ή κακώς δεν το έχω ψάξει και δεν ξέρω ακριβώς τι παίζει με αυτό. Ξέρω πάνω κάτω τι είναι τα βλαστοκυτταρα αλλά μέχρι εκεί, δεν ξέρω τίποτα άλλο. Μόνο σαν ορισμό κι αυτό από τη βιολογία στο σχολείο χαχαχ\nΔημοσιεύτηκαν Τρίτη στις 10:29 μμ\nAρα του 1ου παιδιού δεν κράτησες??\nΔημοσιεύτηκαν Τρίτη στις 11:04 μμ\nΔημοσιεύτηκαν Τρίτη στις 11:07 μμ\nΚύριως κούφια η ώρα για παθήσεις αίματος σοβαρές\nΔημοσιεύτηκαν χθές στις 11:11 πμ\n9 ώρες πρίν, Μπεμπελουκα είπε:\nΑαα δε γνώριζα κάτι... Θα το συζητήσω με το γιατρό μου.\nΚαλημέρα κομπανία!!! Πώς είστε;; πώς είναι οι κοιλίτσες σας;\nΕγώ κορίτσια να σας πω την αμαρτία μου ξεχνάω ότι είμαι έγκυος. Είμαι απίστευτα ενθουσιασμένη αλλά ο μικρός μου έρωτας δεν μου αφήνει χρόνο να το σκεφτώ.\nΓια να κουσκουσάρουμε πώς ανακαλύψατε ότι είσαστε έγκυες και πώς το ανακοινώσατε στους συντρόφους σας;\nΕίναι κάποια από εσάς που δεν έχει παντρευτεί και σκέφτεται πρώτα ο Θεός να κάνει αργότερα γάμο-βάφτιση; εγώ γάμο-βάφτιση έκανα\nΔημοσιεύτηκαν χθές στις 01:20 μμ\nΓειά σας κορίτσια και απο εμένα!\nΔεν ξέρω σε τι κατάσταση βρίσκεστε αλλά εγώ δυστυχώς είμαι ακομα χάλια με το στομάχι μου. Υποφέρω απο αναγούλες και αίσθημα κορεσμού με το που βάζω μια μπουκιά στο στόμα μου. Είμαι ακόμα σπίτι ξάπλα λόγω αποκόλλησης πλακούντα πρίν 2 εβδομάδες και έχω φρικάρει μιας και δεν είμαι συνηθισμένη στο καθισιό Με έχει πάρει πολύ απο κάτω... ευτυχώς το σποράκι μου είναι καλά και είμαι στην 14+5.\nΕσεις κοριτσούδες πως είστε απο συμπτώματα?\nΔημοσιεύτηκαν χθές στις 02:23 μμ\nΑχ βρε κορίτσι μου τι λες πως το έπαθες;;; και εμένα είχε πιαστεί πολύ χαμηλά στην αρχή και έχω τρομάξει πάρα πολύ. Εννοείται ότι όταν έχεις μάθει να είσαι στο πόδι δύσκολα κάθεσαι. Από συμπτώματα δεν έχω καθόλου όρεξη για φαγητό πόσο μάλλον για κρέας, Προτιμώ λαπάδες και φιδέ και έχω έναν εμετό την ημέρα συνήθως μεσημέρι. Ευτυχώς δύο μέρες τώρα είμαι πολύ καλά από θέμα εμετού. Ημερολογιακά είμαστε ίσα. Πότε είπες τελευταία φορά περίοδο; που γέννας με το καλό; με την αυχενική Όλα εντάξει;\nΔημοσιεύτηκαν χθές στις 03:14 μμ\nΔεν ξέρω βρε συ πως το έπαθα...είναι απο την 5η εβδομάδα που είχα αιμορραγίες ανα μια εβδομάδα μέχρι και την 12η που είχα 2 αιμορραγίες μεγάλες, όπου και νοσηλεύτηκα λόγω μεγάλης απώλειας αίματος. Στο μεταξύ ήμουν ήδη ξάπλα απο προηγούμενες αιμορραγίες οπότε κανείς δεν γνωρίζει πως δημιουργήθηκαν. Το υπέρηχο έδειξε 2 μεγάλα αιμοτώματα 3cm το καθένα. Αφού σκέψου οτι έχω ακόμα καφέ υπολείμματα και έχουν περάσει 2 εβδομάδες.\nΟταν έχει πιαστεί χαμηλά τι σημαίνει? Πρέπει να είσαι προσεκτική για τυχόν αποκόλληση? Τώρα είσαι πιο καλά?\nΕγώ δεν μπορώ να φάω κρέας γιατί μου πέφτει βαρύ. Επίσης έχω μια τρελή αποστροφή απο το άμυλο. Αλλά πολύ αναγούλα βρε παιδί μου...\n8 Μαρτίου τελευταία περίοδος και πητ στις 15/12 σύμφωνα με την αυχενική. Πρίν είχα 13/12. Η αυχενική ήταν πολύ καλή αλλά λογω ηλικείας και συμβουλή γιατρού θα περιμένω αποτελέσματα και απο NIPT που θα πάω να κάνω σύντομα.\nΑυτή τη στιγμή ζω και εργάζομαι στο Λονδίνο αλλά θα γεννήσω στο ΙΑΣΩ. Εσυ? Το πρωτο σου μωράκι είναι?\nΔημοσιεύτηκαν χθές στις 03:59 μμ\nΠω πω στα καλά καθούμενα τι έπαθες.... Εντάξει έχω ξανακούσει παρόμοιες ιστορίες η αλήθεια είναι..\nΕίχε πιαστεί χαμηλά και ήταν πιο εύκολο για αποβολές ήμουν εντελώς προσεκτική, τώρα όμως δε μπορώ να ζω αλλο έτσι. Ο σύζυγος βοηθά πιο πολύ με το παιδί, μού κάνει σιδέρωμα κλπ, αλλά κάνω κι εγώ σκούπα και τα υπόλοιπα. Κάθε φορά που πάω για εμετό φαντάσου πλένω και τη λεκάνη με με χλωρίνη χαχαχχχα. Επειδή είναι το δεύτερο μωρό, όπως καταλαβαίνεις είναι δύσκολο να κάθομαι συνέχεια... Μη σού πω ακατόρθωτο... Απορώ πώς την πάλεψα μέχρι τώρα. Χθες ξεχάστηκα και τον σήκωσα αγκαλιά αλλά επιτόπου τον άφησα. Ούτε σήμερα είχα εμετό τελικά...\nΑχ τώρα καθάρισα το μπάνιο και με έπιασε η μέση μου..\nΈχουμε κοντινές ημερομηνίες, εγώ είχα τελευταία περίοδο 9/3.\nΕσενα πρώτο παιδάκι ε;\n8 minutes ago, ΧρυσαΜ said:\nΘέλει πολύ προσοχή βρε κορίτσι μου και εσύ. Καταλαβαίνω πως κοντεύουμε να κλείσουνε τον 4ο αλλά θέλει πολύ προσοχή! Πάλι καλά που έχεις τον άντρα σου και σε βοηθάει το ίδιο και γω. Βασικά μετά απο όλη αυτό τον 1μισή μήνα που είμαι ξάπλα, έφερα τους γονεις μου επάνω για support. Δεν γινόταν διαφορετικά.\nΠου θα γεννήσεις εσύ, στο Μητέρα? Είμαστε πολύ κοντά! Τι ημερομηνία σου δώσανε μετά την αυχενική? Εμένα οπως σου είπα ήμουν 13/12 με την περίοδο και μου δώσανε 15/12 μετά την αυχενική, αλλά ο γιατρός μου στο ιασω είπε να υπολογίζω κατα τις 6/12. Καμια εβδομάδα πρίν δηλαδή. Έμαθες και το φυλο? Εγω έχω ακομα αγωνία .\nπρίν από 23 λεπτά , Κουδουνίστρα είπε:\nΠρώτα ο Θεός στο μητέρα. Κάπου εκεί κοντά σε εσένα έγραφε η αυχενική αλλά δε θυμάμαι χαχαχαχαχαχα\nΦύλο ούτε είδα ούτε θέλω, θέλω να είναι έκπληξη. Εσείς;;\n10 hours ago, ΧρυσαΜ said:\nΦύλο θα θέλαμε να το μάθουμε αλλά δεν έτυχε ακόμα. Δεν με ενδιαφέρει τι θα μας τύχει αρκεί να είναι γερό. Θα ήθελα όμως να του ψωνίσω ρουχαλακια πριν φύγω απο Αγγλια είναι και το πρώτο μας παιδάκι οπότε καταλαβαίνεις...\nΆντε μια μέρα ακόμα και θα είμαστε 15 χαχαχα\nΕχτές πήγα μια βόλτα περπατώντας αργά στο τετράγωνο και με πιασανε κατι πονοι που τρόμαξα πολύ. Λέω πάει θα έρθει κι άλλη αιμορραγία τώρα..\nΠόνους έχεις καθώλου? Εγώ πολλούς γενικά.\nΜήπως δεν έκανε μιας και είσαι επιρρεπείς στις αιμορραγίες; ο γιατρός το συνέστησε;\nΕγώ τελευταία όλο κάτι κάνω από δουλειές και πονάω αρκετά στη μέση κλπ. Τι να κάνω δε μπορώ να συνειδητοποιήσω ότι είμαι έγκυος. Δεν ξέρω καν πώς πάει. Αλλά γενικά είναι φυσιολογικό να πονάμε πού και πού γιατί μεγαλώνει η μήτρα. Θα ξεχάσω εγώ κάτι πόνους με το γιο μου, κουλουριαζομουν όταν ήμουν εκεί 2 μηνών και δεν ήξερα γιατί..


Γιώργος Τοφή: Ένας ανεπτυγμένος πολιτισμός μπορεί να κτίζει γήπεδα και όχι νοσοκομεία - Larnakaonline.com.cy\nHome ΛΑΡΝΑΚΑ Γιώργος Τοφή: Ένας ανεπτυγμένος πολιτισμός μπορεί να κτίζει γήπεδα και όχι νοσοκομεία\nΟ Γιώργος Τοφή μαθηματικός στο επάγγελμα αλλά και αθλητής του στίβου ήταν ο φετινός νικητής του Radisson Blu Marathon Larnaca και οι δημοσιογράφοι του Larnakaonline αποφάσισαν να συνομιλήσουν μαζί του.\nΟνομάζομαι Γιώργος Τοφή και είμαι 30 χρονών ,είμαι μαθηματικός στο επάγγελμα και τα τελευταία 15 χρόνια ασχολούμαι με τον στίβο και πιο συγκεκριμένα με τους δρόμους αντοχής και ημιαντοχής. Έχω πατέρα γυμναστή και μητέρα μαθηματικό άρα θεωρώ ότι δεν χρειάζεται επεξήγηση για το ενδιαφέρον μου για τον αθλητισμό και την μάθηση. Από μικρή ηλικία ασχολήθηκα με διάφορα αθλήματα όπως τένις ,ποδόσφαιρο ,κολύμβηση και ενόργανη γυμναστική. Θεωρώ ζωτικής σημασίας όμως την ενασχόληση μου με την κολύμβηση και κυρίως την ενόργανη γυμναστική από μικρή ηλικία των 6 μιας και τα οφέλη είναι τεράστια, ευλυγισία ,αντοχή και καλή διάπλαση του σώματος. Δεν είναι τυχαίο ότι πολλοίπρωταθλητέςξεκίνησα με παρόμοιοτρόπο από αυτά τα δύο αθλήματα.\n2. Πως συνδυάζετε τον αθλητισμό με την ιδιότητα σας ως μαθηματικός;\nΠολλοί θεωρούν ότι δεν συνδυάζονται οι δύο αυτοί τομείς ,η απάντηση έχει δοθεί εδώ και αιώνες από τους αρχαίους Έλληνες « νους υγιής εν σώματι υγιεί».Καταρχάς και οι δυο τομείς θέλουν πειθαρχεία. Με τον τρόπο που αντιμετωπίζω το τρέξιμοκάνονταςπρωταθλητισμό ,με τον ίδιο τρόποπροσπαθώ να μεταφέρω την πειθαρχεία και την αυστηρότητα μέσα από τον σεβασμό στους μαθητές μου. Επίσης το τρέξιμο με βοηθάει να ξεφύγω από την πιεστική καθημερινότητα των μαθήματων αναζωογονώντας πρώτα το μυαλό και μετά το σώμα.\n3. Τι σημαίνει για εσάς ο Μαραθώνιος της Λάρνακας;\nΟ Μαραθώνιος της Λάρνακας αποτελεί μια σημαντική στιγμή στην καριέρα μου μιας και έχω τρέξει στην πρώτη διοργάνωση το 2017 τον πρώτο μου μαραθώνιο ο οποίος συνοδευτικέ με νίκη. Όμως η αλήθεια είναι ότι αυτό που με χαροποιεί περισσότερο είναι ότι τα τελευταία 4-5 χρόνια δειλά δειλά άρχισε και αναπτύσσετε το δρομικό κίνημα και στην Λάρνακα και αυτό οφείλεται στην διοργάνωση του Radisson Blu Marathon Larnaca όπου παρακίνησε αρκετούς να ξεκινήσουν και να εντάξουν το τρέξιμο στην καθημερινότητα τους. Ίσως να ακούγεται υπερβολή όμως πριν 5-6 χρόνια οι δρομείς στην Λάρνακα δεν ξεπερνούσαν ποτέ τους 10 ,σε αντίθεση τώρα όπου και με τα έργα στην παραλιακήφοινικοειδές-Μακένζι θα βρεις πολύ κόσμο να τρέχει και να γυμνάζεται.\n4. Πιστεύετε ότι θα μπορούσε να συμμετέχει και κόσμος που δεν ασχολείται με τον αθλητισμό;\nΤο τρέξιμο έχει πάρα πολλά θετικά. Καταρχάς είναι ένα πολύ φθηνό άθλημα ,όπου απλά χρειάζεσαι ένα ζευγάρι αθλητικά παπούτσια και λίγο χρόνο .Εδώ όμως θα ήθελα να αναπτύξω ένα σημαντικό θέμα που παρατηρώ τα τελευταία χρόνια στην Κύπρο. Θεωρώ το άθλημα του μαραθωνίου ότι είναι για λίγους ,αν και έχω τρέξει 3 φορές πιστεύω ότι ακόμη δεν είμαι σε αυτούς τους λίγους . Η καταπόνηση τόσο της προπόνησης για την προετοιμασία για τον αγώνα αλλά τόσο και ο αγώνας δεν προσφέρει υγεία.Παρατηρείτε το φαινόμενο της υποτίμησης τον πιο μικρών αποστάσεων όπως τα 5 ,10 ,21 km και γίνεται αυτοσκοπός από πολλούςπλέον η συμμέτοχής στην πιο μεγάλη απόσταση άλλα και στο να κάνουν όσο περισσοτέρους μαραθωνίους μπορούν οικονομικά και πρακτικά και όχι σωματικά .Εν κατακλείδι το τρέξιμο θεωρώ ίσως ο καλύτερος τρόπος άθλησης και συστήνεται ανεπιφύλακτα άλλα αυτό πρέπει να γίνεται σωστά και με μέτρο χωρίς υπερβολές. Σε εξαίρεση φυσικά αυτοί που κάνουν πρωταθλητισμό.\n5. Τα νέα παιδιά από την εμπειρία σας ως εκπαιδευτικός τι σχέση έχουν με τον αθλητισμό;\nΤα νέα παιδιά πλέον δυστυχώς σπαταλούν τον περισσότερο χρόνο της ημέρας τους σε ηλεκτρονικάπαιχνίδιακαθώς και σε μέσακοινωνικήςδικτύωσης. Τα τελευταία χρόνια ο στίβος κυρίως στην Λάρνακα πάει να εκλείψει μιας και το μόνο άθλημα που απασχολεί τα παιδιά είναι το ποδόσφαιρο. Επίσης με λυπεί το γεγονός ότι δεν έχουμε δομές που θα δημιουργήσουν αθλητές οι οποίοι να μπορούν να διεκδικούν θέσεις στο εξωτερικό. Το 95% των παιδιών τα οποία ασχολούνται με τον αθλητισμό όταν τελειώσουν το σχολείο σταματούν τον αθλητισμό και επικεντρώνονται στις σπουδές και στην επαγγελματική τους αποκατάσταση. Αυτά είναι κάποια θέματα που πρέπει να μας απασχολήσουν. Θεωρώ ότι ένας ανεπτυγμένος πολιτισμός μπορεί να κτίζει γήπεδα και όχι νοσοκομεία. Όσο παράξενο και αν ακούγετε τα γήπεδα θα επιφέρουν υγειά και άρα λιγότερα προβλήματα υγείας με επακόλουθο να χρειαζόμαστε λιγότερα νοσοκομεία. Πρέπει να επικεντοθουμε στην πρόληψη και όχι μόνο στην περίθλαση.\n6. Ασχολείστε επαγγελματικά ή ερασιτεχνικά με τον αθλητισμό και πόσο απαιτητικό άθλημα είναι οι μεγάλες αποστάσεις;\nΘα απαντούσα και τα δύο στο πρώτο ερώτημα. Επαγγελματίες αθλητές θεωρώ ότι είναι ίσως μόνο όσοι αθλητές κατάφεραν να πάνε σε Ολυμπιακούς αγώνες και έχουν έτσι κάποια εισοδήματα από τον αθλητισμό. Παρόλα αυτά υπάρχουν και άλλοι επαγγελματίες αθλητές όπου προπονούνται και δυο φορές την ημέρα για να πετύχουν τους στόχους τους. Αυτοί οι επαγγελματίες αθλητές είναι όμως αν έπρεπε να τους βάλουμε σε μια κατηγορία και μόνο ερασιτέχνες μιας και δεν έχουν εισοδήματα από αυτό που κάνουν. κλείνοντας ως προς την πρώτη ερώτηση είμαι ένας ερασιτέχνης προσπαθώντας 15 χρόνια ως επαγγελματίας. Τα αγώνισμα ημιαντοχης και αντοχής αν μιλάμε για πρωταθλητισμό είναι αρκετά επώδυνα ,καταρχάς χρειάζονται αρκετές ώρες προπόνησης και απαιτούνται αρκετές φορές να γίνονται δίπλες προπονήσεις μέσα στην μέρα. Οι καλύτεροι δρομείς στον κόσμο διανύουν πάνω από 200 χιλιόμετρα την εβδομάδα. Επίσης θεωρώ ότι όσο σωματικό αγώνισμα είναι τόσο ψυχολογικό επίσης είναι μιας και γίνετε συχνά μια μάχη μεταξύ του μυαλού και στο πόνο του σώματος και την κούραση.\n7. Πόσα χρόνια ασχολείστε με τον αθλητισμό και ποιες οι μεγαλύτερες σας διακρίσεις (συμμετοχές);\nΌπως ανάφερα και πιο πάνω ασχολούμαι 15 χρόνια με το τρέξιμο ,και από πάρα πολύ μικρή ηλικία των 6 με τον αθλητισμό. Έχω τρέξει πάνω από 200 αγώνες έχοντας επίσης πάνω από 130 νίκες. Οι περισσότεροι από αυτούς είναι λαϊκοί –ερασιτεχνικοί αγώνες που γίνονται στην Κύπρο. Έχω αρκετά βάθρα από Παγκυπριους αγώνες κυρίως στο αγώνισμα των 3000m steeplechase με αποκορύφωμα το 2011 όπου στέφθηκα παγκυπριονικης στο συγκεκριμένο αγώνισμα. Έχω αγωνιστεί και στην απόσταση του μαραθωνίου στο παρελθόν 3 φορές , η μια ήταν στο Radisson Blu Marathon όπου κατέλαβα την πρώτη θέση και την άλλη στην Λεμεσό όπου βγήκα 2ος στο Παγκύπριο πρωτάθλημα μαραθωνίου δρόμου το 2018.\nΠΡΟΗΓΟΥΜΕΝΟ Νέα εκδήλωση διαμαρτυρίας στον κυκλικό κόμβο Ριζοελιάς\nΕΠΟΜΕΝΟ Αννίτα Δημητρίου: Στόχος να απαντηθούν τα βασανιστικά ερωτήματα που ταλανίζουν οικογένειες αγνοουμένων


ΣΦΕΝΤΟΝΑ - χώρος νεολαίας και πολιτισμού: Ανταπόκριση από συνέλευση και εγκαίνια Σφεντόνας\nΑνταπόκριση από συνέλευση και εγκαίνια Σφεντόνας\nΜε επιτυχία και μεγάλη συμμετοχή κόσμου πραγματοποιήθηκαν η συνέλευση και τα εγκαίνια της Σφεντόνας. Δεκάδες νέοι, φοιτητές, εργαζόμενο/άνεργοι, αλλά και πολλοί συναγωνιστές νεολαίοι... μεγαλύτερης ηλικίας, αγκάλιασαν το εγχείρημα μας και μας έδωσαν ώθηση για τη συνέχεια.\nΤο Σάββατο 15/12, πραγματοποιήθηκε η συνέλευση επαναλειτουργίας του στεκιού, με τη συμμετοχή σχεδόν 50 ανθρώπων. Μετά την αρχική εισήγηση, ακολούθησε μια πλούσια και έντονη κουβέντα, πάνω σε όλα σχεδόν τα ζητήματα της φυσιογνωμίας και λειτουργίας της Σφεντόνας.\nΤο αριστερό πολιτικό της στίγμα και η κινηματική της αναφορά, η πολιτιστική πρόταση για τη νεολαία, η διακόσμηση του χώρου, απασχόλησαν τους συμμετέχοντες που πήρανε το λόγο και διετύπωσαν ιδέες και ερωτήσεις. Έγινε αναφορά στο ζήτημα των συλλογικών κουζίνων και τι χαρακτήρα θα έπρεπε να έχουν. Στο ζήτημα του αθλητισμού και πώς θα μπορούσε η Αριστερά να παρέμβει και να διαμορφώσει άποψη. Υπήρξε προβληματισμός, για τον τρόπο με τον οποίο θα απευθυνθεί το στέκι στον κόσμο για οικονομική ενίσχυση. Υπήρξε διάλογος πάνω στο ζήτημα της λειτουργίας, της διαχειριστικής ομάδας, και της δομής του στεκιού. Πολλές τοποθετήσεις έπιασαν πιο συνολικά το ζήτημα της νεολαίας και του κινήματος, και τόνισαν την αναγκαιότητα να μην κλειστεί η Σφεντόνα στον εαυτό της, αλλά να αποτελέσει κομμάτι του κινήματος της νεολαίας στην πόλη.\nΌμως το σημαντικότερο ζήτημα που συζητήθηκε ήτανε αυτό των ομάδων. Η προσπάθεια οικοδόμησης θεματικών πολιτικών-πολιτιστικών ομάδων, με ευρύτερη συμμετοχή, έδειξε ότι μπορεί να αγκαλιαστεί από τον κόσμο. Και αποτελεί, αν προχωρήσει μεθοδικά, σημαντική παρακαταθήκη για τη μελλοντική λειτουργία του στεκιού. Ήδη άρχισαν να διαμορφώνονται οι εξής ομάδες: κινηματογραφική, μουσική/πολιτιστική, θεατρική, βιβλίου, φωτογραφική, ραδιοφωνική, και κάποιοι συναγωνιστές ανέλαβαν υπεύθυνοι στις περισσότερες από τις ομάδες αυτές. Κάποιες από τις ομάδες αυτές ήδη από αυτή τη βδομάδα θα αρχίσουν να συζητούν τη φυσιογνωμία τους. Πολλοί συναγωνιστές, εκτός από το τρόπο δράσης των ομάδων, αναφέρθηκαν στη συνεργασία μεταξύ τους, και στη σχέση που πρέπει να αναπτύξουν με τη διαχειριστική ομάδα.\nΗ συνέλευση έκλεισε με την δημιουργία της διαχειριστικής ομάδας, η οποία ανέλαβε να διαμορφώσει μετά από συνεννόηση το πρόγραμμα του Γενάρη. Μέσα από τη διαχειριστική ομάδα θα προκύψουν οι υπεύθυνοι προγράμματος, οικονομικών, πολιτιστικών, βιβλιοθήκης/εντύπων/blog, ανεφοδιασμού. Έτσι από το Γενάρη η Σφεντόνα θα ξαναμπεί στην πλήρη της λειτουργία. Διατυπώθηκε η πρόταση για μια νέα συνέλευση το Γενάρη, για την παραπέρα οργάνωση και διεύρυνση του εγχειρήματος.\nΤυπώθηκε κείμενο για τους κατοίκους της γειτονιάς και μοιράστηκε για γνωριμία με τον κόσμο.\nΤην Κυριακή 16/12 πραγματοποιήθηκαν τα εγκαίνια της Σφεντόνας. Το στέκι αποδείχθηκε μικρό, καθώς η προσέλευση ξεπέρασε τις προσδοκίες μας. Ο... “αυτο-οργανωμένος μπουφές” ήτανε πλούσιος, η μουσική ποιοτική και το κλίμα ευχάριστο. Συνολικά, η συμμετοχή του κόσμου, μας ενθάρρυνε για την επόμενη μέρα.\nΚαι επειδή η επόμενη μέρα είναι... σήμερα (Δευτέρα), ήδη η διαχειριστική ομάδα και η κινηματογραφική ομάδα έχουν κανονίσει τα πρώτα τους μαζέματα. Ανταπόκριση από την “πρώτη” της κινηματογραφικής ομάδας, καθώς και αφίσα για την πρώτη προβολή της Παρασκευής, θα αναρτηθούν σύντομα.\nΕπίσης θα ακολουθήσει φωτορεπορτάζ από τη συνέλευση και τα εγκαίνια.\nΕτικέτες Εγκαίνια, Επαναλειτουργία\n*ΝΙΚΗ ΣΤΟΝ ΑΓΩΝΑ ΤΩΝ ΕΚΠΑΙΔΕΥΤΙΚΩΝ!* *17 ΓΕΝΑΡΗ ΑΠΕΡΓΙΑ ΣΤΟ ΔΗΜΟΣΙΟ * *Συγκέντρωση 10:30 στην Κεντρική Πλατεία * Η κυβέρνηση ΣΥΡΙΖΑ-ΑΝΕΛ φέρνει προς ψήφιση ...\nΗ όξυνση των αντιθέσεων στο διεθνές πεδίο έχει φέρει τα κρίσιμα ζητήματα στο προσκήνιο. Ζητήματα που παλιότερα κάναμε κόπο για να πείσουμε ότι υφίστανται, ...\n*Η Ταξική Πορεία συμμετείχε στη σύσκεψη με αφορμή τον ξυλοδαρμό εργαζόμενου στο Περιστέρι, που κατέληξε στην παρακάτω ανακοίνωση, στηρίζει την κινητοποίησ...\n*Δέκα χρόνια πριν η σφαίρα της αστυνομίας χτύπησε ένα συμμαθητή μας, τον 15χρονο Αλέξη Γρηγορόπουλο. Ήταν άλλη μια ωμή κρατική δολοφονία, όπου το σύστημα...\n*Καλούμε σε συντονισμό, αγωνιστές μαθητές και φοιτητές, δυνάμεις με αναφορά στο κίνημα και την Αριστερά, σε σύσκεψη, το Σάββατο 1/12 στις 6.30 μ.μ. στο β...\nΕυτυχισμένο και αγωνιστικό το 2013\nΑΝΑΚΟΙΝΩΣΗ ΓΙΑ ΤΗΝ ΕΙΣΒΟΛΗ ΤΗΣ ΑΣΤΥΝΟΜΙΑΣ ΣΤΗ ΒΙΛΑ...\nΠροβολή ταινίας την Παρασκευή 21/12\nΗ ΣΦΕΝΤΟΝΑ ΕΠΑΝΑΛΕΙΤΟΥΡΓΕΙ!


Λειβάδια Ανδρου: Λεπτομέρειες τ' Αυγούστου #2\nΛεπτομέρειες τ' Αυγούστου #2\nΤον Αύγουστο ακόμη και παλάτια χτίζουμε στην άμμο,\nχωρίς να μας νοιάζει αν θα τα σκορπίσει ο βοριάς.\nanna asinanoglou 3 Αυγούστου 2016 - 2:25 μ.μ.\nBoul_boul 3 Αυγούστου 2016 - 2:31 μ.μ.\nΤέλεια είναι η καντίνα στο Παραπόρτι. Θέλω να γίνω αμμοφάγος!!!\nkoutroulo 3 Αυγούστου 2016 - 3:06 μ.μ.\nΕγώ θα προτιμούσα να γίνω ενα με την ξαπλώστρα.........\nΚουλουρίτσα 3 Αυγούστου 2016 - 6:28 μ.μ.\nΌμορφο μωσαίκό. Επιτέλους δρόσισε λίγο στο nj σήμερα, μας έψησε,μας έπνιξε, το μόνο καλό δεν είχαμε να ποτίσουμε τους κήπους!


Την Περιφέρεια Αττικής εντάσσει στο πρόγραμμά της η TUI Πολωνίας - Ενυπόγραφα\nΕΝΥΠΟΓΡΑΦΑ, Πέμπτη 7 Μαρτίου 2019 - 15:54 0 1 min read\nΜε ένα ακόμη θετικό αποτέλεσμα συνεχίζονται οι επαφές της Περιφέρειας Αττικής με την τουριστική αγορά, όπως αναφέρεται σε σχετικό δελτίο Τύπου της.\nΕιδικότερα, στο πλαίσιο της φετινής διεθνούς τουριστικής έκθεσης ΙΤΒ στο Βερολίνο (6 – 10/03/2019) επιβεβαιώθηκε η έναρξη ενός νέου προγράμματος της TUI Πολωνίας για την Αθήνα και τις παραθεριστικές περιοχές της Αττικής. Το νέο αυτό πρόγραμμα προέκυψε σε συνέχεια ενός ταξιδιού εξοικείωσης (fam trip) που οργάνωσε η Περιφέρεια και τις άριστες εντυπώσεις που αποκόμισαν οι καλεσμένοι tour operators από τους αστικούς και νησιωτικούς προορισμούς της Αττικής.\n«Με τον τρόπο αυτό η Περιφέρεια Αττικής στηρίζει έμπρακτα την τουριστική και οικονομική ανάκαμψη των παραλιακών περιοχών της Ανατολικής Αττικής» επισημαίνεται στη σχετική ανακοίνωση.\nTags #TUI Πολωνίας #Ανατολική Αττική #Περιφέρεια Αττικής #Τουριστική ανάπτυξη #Τουριστική έκθεση ΙΤΒ


Back to school | techpress.gr - TechWar.gr\nBack To SchoolGadgetMobile\nΕπιστροφή στα θρανία, λοιπόν, ή και για να το γενικεύσουμε, επιστροφή στα θρανία, στα έδρανα, στα γραφεία και στην καθημερινότητά μας.\nΗ νέα (σχολική) χρονιά ευχόμαστε να κυλήσει ανώδυνα, χωρίς lockdown, με υγεία και δημιουργικότητα. Για τις παραπάνω ευχές, η συντακτική ομάδα του OnLine δεν μπορεί να κάνει πολλά, αλλά όσον αφορά στη δημιουργικότητα και στο στιλ, σας προτείνουμε τα gadgets που ακολουθούν, που θα γεμίσουν το γραφείο σας ομορφιά, αλλά και πρακτικότητα!\nΚάνουμε καθημερινά εκατοντάδες κλικ για να σερφάρουμε στο ίντερνετ, να βρούμε πληροφορίες για την πτυχιακή μας, να εκπονήσουμε μια εργασία ή να αγοράσουμε σχολικά -και μη- είδη. Γιατί να μην το κάνουμε με… τσαχπινιά; Το ασύρματο ποντίκι Trust Sketch Silent Click διαθέτει επίπεδο design, τρία αθόρυβα πλήκτρα που μειώνουν τον ήχο κατά 90% και πρακτικό στρόγγυλο μοχλό κύλισης. Επίσης, ο microUSB δέκτης αποθηκεύεται στο εσωτερικό του ποντικού, όταν δεν χρησιμοποιείται, για να μην το χάσετε! Κατάλληλο τόσο για δεξιόχειρες όσο και για αριστερόχειρες, είναι συμβατό με Windows 7, 8, και 10, mac OS X 10.5 ή νεότερο και Chrome OS. Μπορείτε να το προμηθευτείτε από τα καταστήματα Expert.\nΞυπνήστε με στιλ! Σχεδιασμένο για εύκολη χρήση, με μεγάλη οθόνη LCD, οπίσθιο φωτισμό για εύκολη ανάγνωση σε χαμηλό φως και ψηφιακό ραδιόφωνο με προεπιλεγμένους σταθμούς για μεγαλύτερη άνεση, το εν λόγω ξυπνητήρι της Philips θα κάνει το βασανιστικό πρωινό ξύπνημα πιο ευχάριστο! Λειτουργεί με ρεύμα ή μπαταρία και έχει χρονοδιακόπτη μεσημεριανού ύπνου για έναν σύντομο υπνάκο, χωρίς να αλλάζετε τις συνήθεις ώρες αφύπνισης. Τέλος, διαθέτει ρυθμίσεις για καθημερινές/Σαββατοκύριακο, ώστε να ακολουθεί τους ρυθμούς της ζωής σας, αλλά και ήπια αφύπνιση για ένα ευχάριστο πρωινό ξύπνημα. Αποκτήστε το από τα Public.\nDF Air Duster 400ml Universal\nΣτο συγκεκριμένο προϊόν δεν υπερτερεί το ιδιαίτερο στιλ, αλλά η πρακτικότητα! Η σκόνη από την αχρησία και η άμμος από το καλοκαίρι που μας πέρασε είναι ο εχθρός των περισσότερων αντικειμένων. Στα ηλεκτρονικά είδη, όμως, η σκόνη γίνεται αιτία καταστροφής. Με το DF Air Duster, η καθαριότητα γίνεται παιχνιδάκι. Το σπρέι πεπιεσμένου αέρα απομακρύνει όλη τη σκόνη από τις συσκευές του γραφείου σας και συμβάλλει στην ομαλή λειτουργία τους. Είναι εξοπλισμένο με ειδικό στόμιο για να εισχωρεί σε δύσκολα σημεία και να εξαφανίζει και το πιο καλά κρυμμένο ίχνος σκόνης, χωρίς να υπάρχει ο κίνδυνος της παραμικρής ζημιάς. Μπορείτε να το αποκτήσετε από τον Γερμανό.\nΤο Turbo-X Mouse Laser Presenter WPR-700 ήρθε για να διευκολύνει τις παρουσιάσεις σας, χάρη στην πληθώρα των χαρακτηριστικών που διαθέτει! Με ασύρματη σύνδεση έως και τα 30 μέτρα και εμβέλεια του laser που φτάνει τα 100 μέτρα, οι παρουσιάσεις σας παίρνουν άλλον αέρα, ακόμα και όταν γίνο-νται σε μεγάλους χώρους. Επιπλέον, υποστηρίζει τη λειτουργία Air Mouse, αναγνωρίζοντας τις κινήσεις που κάνετε στον αέρα και μετατρέποντάς τες σε κινήσεις του mouse για τον υπολογιστή σας. Διαθέτει ξυπνητήρι και αντίστροφη μέτρηση, ώστε να προγραμματίζετε με ακρίβεια κάθε σας παρουσίαση και να μην ξεφεύγετε χρονικά. Παράλληλα, είναι συμβατό με Windows, mac OS, Linux και Android. Ανακαλύψτε το στο Πλαίσιο.\nΗ αποστείρωση έχει μπει στη ζωή μας και η νέα σχολική χρονιά απαιτεί ιδιαίτερη προσοχή. Το Mini Sterilizer X1 έχει βάρος μόλις 95 γραμ., μπαταρία λιθίου 1.000mAh (αυτονομία 10.000 ωρών) και η ενσωματωμένη τεχνολογία UVC χρησιμοποιεί υπεριώδες φως που βοηθάει στην αντιμετώπιση των ανεπιθύμητων μικροοργανισμών και έχει αποδειχθεί πως αποστειρώνει σε ποσοστό έως 99,90%. Τοποθετήστε το Mini Sterilizer X1 σε standing mode, απλά ξεδιπλώστε τα στηρίγματα και εναποθέστε από κάτω όποιο αντικείμενο χωράει, σαρώνοντας την επιφάνειά του 5 φορές πίσω-εμπρός σε απόσταση 1 ίντσας. Σε closable mode, βάλτε εντός του ό,τι θέλετε να απολυμάνετε, τοποθετήστε το στα στηρίγματα στο εσωτερικό, ενεργοποιήστε το και περιμένετε να ολοκληρωθεί η αποστείρωση. Μπορείτε να το προμηθευτείτε από τον Κωτσόβολο.\nBack To SchoolGadget\nΚαθαριότητα και υγιεινή | techpress.gr


Μάντζιος: Θα πρέπει να ρίχνουμε τους τόνους και να μην δυναμιτίζουμε την κατάσταση\nΟ Ακης Μάντζιος προσπάθησε να ρίξει τους τόνους, όσον αφορά τα παράπονα του Πανθρακικού για την διαιτησία και στάθηκε στο γεγονός ότι η ομάδα παρουσιάζει σταθερά βελτιωμένη εικόνα.Αναλυτικά όσα δήλωσε ο Ακης Μάντζιος:\nΑφού εξέφρασε την πικρία του για τον τρόπο με τον οποίο ήρθε η ισοπαλία στο ματς με τον ΟΦΗ επισήμανε για το ματς «ήταν μία κακή στιγμή για την ομάδα μας κυρίως ο τρόπος με τον οποίο δεχθήκαμε το γκολ. Ήταν κατάφωρη αδικία, χάσαμε την αυτοσυγκέντρωση μας και δεν καταφέραμε να κάνουμε μία σημαντική νίκη. Έχει δρόμο και δεν χρειάζεται απογοήτευση. Είμαι αισιόδοξος ότι θα εκπληρώσουμε τον στόχο και ότι στο τέλος θα βγούμε δικαιωμένοι όλοι»\nΓια την αντιμετώπιση της ομάδας από την διαιτησία: «Θα πρέπει να ρίχνουμε τους τόνους και να μην δυναμιτίζουμε την κατάσταση. Είναι ακόμα ένα παιχνίδι που η ομάδα αδικείται, θα μπορούσαμε να έχουμε κάλλιστα 14 πόντους και να ήμασταν πολύ υψηλότερα αλλά κυρίως να μην είχαμε τόση πίεση στη συνέχεια. Δυστυχώς, αυτό ισχύει στην Ελλάδα αλλά εύχομαι να μην έχουμε να συναντήσουμε στο μέλλον ανάλογες καταστάσεις».\nΓια την εικόνα του Πανθρακικού: «Το σημαντικό είναι ότι η ομάδα παρουσιάζει σταθερά βελτιωμένη εικόνα. Είμαστε μία νέα ομάδα και έχουμε την δική μας ταυτότητα. Υπάρχει πλάνο, τακτική οργάνωση, συνοχή και κρατάμε όλη αυτήν την διάθεση. Θα έρθει και η κακή εμφάνιση και η ήττα, αλλά το σημαντικό είναι πως υπάρχει ηρεμία για να μπορέσουμε να προχωρήσουμε σωστά. Η ομάδα δείχνει καλό πρόσωπο, διάθεση και πάθος, δεν καταφέραμε να κάνουμε γκολ ενώ φάνηκε και η απουσία του Ιγκόρ. Κρατάμε τα θετικά και προχωράμε. Πρέπει να είμαστε αισιόδοξοι για ένα δύσκολο πρωτάθλημα».\nΓια την στήριξη του κόσμου: «Ο κόσμος έχει κριτήριο, καταλαβαίνει την προσπάθεια και την αγκαλιάζει την ομάδα. Δείχνει πως καταλαβαίνει ότι είναι μία νεά ομάδα. Μέσα από την δουλειά και την εικόνα θα προσπαθήσουμε να φέρουμε τον κόσμο στο γήπεδο»\nΓια το δύσκολο πρόγραμμα που ακολουθεί: «Ακολουθεί δύσκολο πρόγραμμα αλλά δεν αλλάζουμε ούτε πλάνο ούτε το στυλ του παιχνιδιού. Στόχος πάντα είναι η νίκη. Θα τεστάρουμε τις δυνάμεις μας σε ακόμα πιο δυνατές έδρες».\nΓια την κατάσταση των τραυματιών: «Οι επιστροφές των ποδοσφαιριστών θα μας δώσει ώθηση, γιατί μιλάμε για έμπειρους ποδοσφαιριστές. Μέσα σε αυτήν την εβδομάδα ο Σαρακατσάνος θα είναι έτοιμος για να μας βοηθήσει. Ο Ιγκόρ και αυτός με τη σειρά του θα είναι έτοιμος ενώ ο Μερίνο έδειξε θετικά στοιχεία και ο χρόνος θα δουλεύει υπέρ του και θα μας βοηθήσει».\nΓια το ερχόμενο παιχνίδι με τον Παναθηναϊκό: «Ο Παναθηναϊκός είναι ομάδα με πλάνο και στυλ παιχνιδιού. Με τις ενισχύσεις που έγιναν θα παρουσιάσει καλύτερο πρόσωπο και θα βρει τα πατήματα του. Η έδρα δίνει ώθηση στους παίχτες. Θα είναι δύσκολο παιχνίδι, θα υπάρχει πίεση αλλά έχουμε δείξει πως μπορούμε και σε δύσκολες έδρες».\nΓια τον Κώστα Μήτρογλου: «Οι αριθμοί τα λένε όλα. Είναι γεννημένος σκόρερ, είναι σε δαιμονιώδη κατάσταση και έχει τρομερά την αίσθηση του γκολ».\nΟ Άκης Μάντζιος βλέπει προς ικανοποίησή του τους Αντώνη Λαδάκη και ...\nΜάντζιος: Να ξεπεράσουμε την ήττα από την Ξάνθη\nΤην στεναχώρια του για την ήττα από την Ξάνθη, που δεν άξιζε η ομάδα του, ...


Τι είναι το teams on coin master; 2022 - 🎯Lionade Games 🎲\nΠώς αποκτάτε το Teams in Coin master;\nΠώς λειτουργεί το στήθος της ομάδας;\nΤι είναι το στήθος ομάδας στο Coin Master;\nYouTube video: Τι είναι το Teams On Coin Master;\nΠώς απενεργοποιείτε τη λειτουργία Ghost στο Coin Master;\nΠώς συλλέγετε το στήθος της ομάδας στο κύριο Coin;\nΠώς αγοράζετε κιβώτια στο coin master;\nΠώς μπορώ να σταματήσω να δέχομαι επίθεση στο Coin Master;\nΠώς μπορείτε να εξαπατήσετε το χρυσό στο coin master;\nΠοιο σεντούκι έχει μέγιστο αριθμό καρτών κερματοδέκτη;\nΥπάρχει τρόπος να κρύψετε το χωριό σας στο Coin Master ?\nΕίναι η εφαρμογή coin master κινέζικη;\nΠώς αποκτάτε χρυσές κάρτες στο Coin Master;\nΠώς μπορείτε να συμμετάσχετε σε μια ομάδα σε ένα παιχνίδι Coin Master;\nΆνοιγμα καρτέλας Teams στο παιχνίδι: μπορείτε να ανοίξετε από την κάτω δεξιά γωνία του κουμπιού εικονιδίου ομάδων ή από την επιλογή “Φίλοι” του κύριου μενού του παιχνιδιού.\nΕπιλέξτε ομάδα για συμμετοχή: μπορείτε να επιλέξετε την ομάδα με 2 διαφορετικούς τρόπους.\nΟι παίκτες μιας ομάδας μπορούν να συνεργαστούν για να λάβουν ανταμοιβές από το στήθος ομάδας ! Κατά τη διάρκεια μιας εκδήλωσης Team Chest, τα αστέρια που κερδίζετε από την ολοκλήρωση των επιπέδων θα προστεθούν επίσης στον στόχο αστεριών της ομάδας σας. Μόλις επιτευχθεί ο στόχος του αστεριού, οι παίκτες της ομάδας μπορούν να ανοίξουν το στήθος ομάδας για να λάβουν ανταμοιβές!\nΕπειδή, επιτρέψτε μας να σας παρουσιάσουμε το ΝΕΟ στήθος ομάδας: Μια εκδήλωση όπου εσείς και η ομάδα σας συνεργάζεστε για να προσπαθήσετε να κερδίσετε ένα μεγάλο έπαθλο – ένα σεντούκι γεμάτο μαγικές ανταμοιβές🌟💰.\nΤο μόνο που χρειάζεται να κάνετε είναι να επιλέξετε Coin Master και να κάνετε κλικ στο κουμπί κατάργησης . Μόλις μπείτε στο παιχνίδι, μπορεί να σας ζητήσει τη σελίδα σύνδεσης. Σε μια τέτοια περίπτωση, μην επιλέξετε τη σύνδεση στο Facebook. Αντί γι’ αυτό, χρησιμοποιήστε τη Λειτουργία επισκέπτη.\nΠώς συλλέγω την τελική μου ανταμοιβή; Πατήστε στη γραμμή προόδου για να δείτε τον βαθμολογικό πίνακα “Συντελεστές ομάδας” . Εκεί, μπορείτε να δείτε τα αποτελέσματα και να κάνετε κλικ στο κουμπί «Συλλογή». Λέμε στους σοφούς: Οι ανταμοιβές Team Chest λήγουν⌛ αν μείνουν ανέγγιχτες, οπότε προχωρήστε και συλλέξτε τις γρήγορα μόλις είναι διαθέσιμες.\nΤα σεντούκια μπορούν να ληφθούν με πολλούς διαφορετικούς τρόπους. Ενώ παίζετε το παιχνίδι, έχετε την ευκαιρία να σκάψετε ένα σεντούκι κατά τη διάρκεια των Raids και τα χωριά που τελειώνουν μπορεί να σας ανταμείψουν με ένα σεντούκι επίσης. Πάνω από αυτό, Τα σεντούκια μπορούν πάντα να είναιαγοράστηκε χρησιμοποιώντας νομίσματα στο κατάστημα του παιχνιδιού .\nΟι παίκτες που έχουν πολλές περιστροφές μπορούν να παίζουν συνεχώς και να προσελκύουν πολλά αντικείμενα δράσης (Επιθέσεις / Επιδρομές) σε σύντομες χρονικές περιόδους. Σε αντίθεση με τα raids, οι παίκτες έχουν τη δυνατότητα να επιλέξουν σε ποιον θα επιτεθούν. Εκτός από το να ζητήσετε από αυτόν τον φίλο να σταματήσει, μπορούν επίσης να αφαιρεθούν από το παιχνίδι σας αφαιρώντας τους φίλους στο Facebook .\nΌταν πρόκειται να φτάσετε σε ένα νέο χωριό, προσπαθήστε να δημιουργήσετε όλα τα αντικείμενα σε 1 αστέρι . Αφού το κάνετε αυτό, αγοράστε σεντούκια μέχρι να πάρετε μια χρυσή κάρτα. Το επόμενο βήμα περιλαμβάνει την αγορά ενός δεύτερου αστεριού και συνεχίστε να αγοράζετε μπαούλα μέχρι να αποκτήσετε άλλη μια χρυσή κάρτα.\nΤαξιδιωτικό σεντούκι (Διαθέσιμο από το Village 10+): Περιέχει συνολικά 8 κάρτες (μια ευκαιρία για μια κάρτα Τζόκερ), Pet XP, Περιστροφές και Κέρματα. Wild Chest (Διαθέσιμο από Village 10+): Περιέχει συνολικά 6 κάρτες (μια ευκαιρία για κάρτα Joker), Pet XP, Spins και Coins.\nΠώς να κρύψετε το χωριό σας στο Coin Master; Όπως αναφέρθηκε παραπάνω, ο μόνος τρόπος για να κρύψετε το χωριό σας και να αποτρέψετε τη λεηλασία είναι παίζοντας στη λειτουργία Ghost .\nΤο Coin Master είναι μια δωρεάν, απλό παιχνίδι για κινητά για έναν παίκτη που δημιουργήθηκε από το ισραηλινό στούντιο Moon Active. Είχε πάνω από 100 εκατομμύρια λήψεις (από τον Φεβρουάριο του 2021). Το Coin Master είναι το παιχνίδι με τις μεγαλύτερες εισπράξεις για κινητά στο Ηνωμένο Βασίλειο (από τον Φεβρουάριο του 2019) και στη Γερμανία (από τον Ιούνιο του 2019).\nΌταν είσαι στην εφαρμογή Facebook, μεταβείτε στις ρυθμίσεις. Όταν βρίσκεστε στις ρυθμίσεις, πρέπει να πατήσετε στην Εφαρμογή και στον ιστότοπο. Αφού το επιλέξετε, αφαιρέστε το Coin Master. Το μόνο που χρειάζεται να κάνετε είναι να επιλέξετε CoinMaster και κάντε κλικ στο κουμπί αφαίρεσης.\nΌταν πρόκειται να φτάσετε σε ένα νέο χωριό, προσπαθήστε να φτιάξετε όλα τα αντικείμενα σε 1 αστέρι. Αφού το κάνετε αυτό, αγοράστε σεντούκια μέχρι να πάρετε μια χρυσή κάρτα. Το επόμενο βήμα περιλαμβάνει την αγορά ενός δεύτερου αστεριού και συνεχίστε να αγοράζετε σεντούκια μέχρι να αποκτήσετε άλλη μια χρυσή κάρτα.


Instigate – Echoes Of A Dying World [EP] (Everlasting Spew) | Greek Rebels\nRODSTUDIOS-468×60-BANNER - 468|60|RODSTUDIOS-468×60-BANNER|||bothGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|bothvinylmonster468x60 - 468|60|vinylmonster468x60||http://www.vinylmonster.gr/|bothwhale-468×60 - 468|60|whale-468×60|||bothnano designs 468×60 - 468|60|nano designs 468×60||https://www.facebook.com/Nanodesignart/|bothRussian Circles 2021 468×60 - 468|60|Russian Circles 2021 468×60|||bothamadeus banner greekrebels 2 - 468|60|amadeus banner greekrebels 2|||both\nΚαλό, είναι το metal με το οποίο μπορείς να κοπανηθείς, λέγαν οι μεταλλοπατέρες. Αυτός ο δίσκος με ξεβίδωσε. Οπότε για εμένα κατατάσσεται κατευθείαν στο καλό υλικό. Δεν μπορούν να ειπωθούν πάρα πολλά για ένα EP τριών κομματιών, πέρα από το γεγονός ότι αυτά τα τρία κομμάτια ήταν από μόνα τους ικανά να με ξεσηκώσουν. Ειδικά αν σκεφτούμε ότι αυτός ο δίσκος είναι η πρώτη δουλειά της μπάντας, μετά την ίδρυσή της το 2019 και ηχογραφήθηκε εν μέσω καραντίνας, απλά ανυπομονώ να δω τι τραγουδάρες θα βγάλει αυτή η μπάντα και στην συνέχεια. Από εμένα ήδη έχει κερδίσει πάντως σεβασμό.\nΤο album δεν είναι μεγάλο σε διάρκεια. Συνολικά φτάνει τα περίπου δέκα λεπτά, λίγο μεν, αλλά αν σκεφτούμε πως είναι μόλις τρία κομμάτια και το είδος που παίζει η μπάντα (grindcore/death metal) για τα δικά μου τουλάχιστον ακούσματα ήταν ό,τι πρέπει. Γενικότερα το κακό με το grindcore είναι πως ο ήχος είναι τόσο σκληρός που σχεδόν δεν ακούγεται, εκτός αν είσαι ήδη υποστηρικτής του είδους. Και ενώ εγώ δεν είμαι, οι τυπάδες αυτοί κατάφεραν να με κάνουν να ακούσω την δουλειά τους χωρίς να πονοκεφαλιάζω. Ίσως γιατί φέρνουν αρκετά σε death, ίσως γιατί απλά είναι καλοί σε αυτό που κάνουν. Μάλλον και τα δύο.\nΚαι ας μην ξεχνάμε και το πόσο μεγάλο ρόλο παίζει και η εμπειρία, μιας και δύο από τα ιδρυτικά μέλη του συγκροτήματος, ο Stefano Rossi Ciucci (κιθάρες) και ο Riccardo Rogari (μπάσο) ανήκαν ήδη σε μία μπάντα τους Bloodtruth με τους οποίους είχαν ήδη ηχογραφήσει και περιοδεύσει. Αντίστοιχα ο τραγουδιστής του συγκροτήματος, Stefano Borciani ανήκε στους Demiurgon, ενώ ο Kevin Talley (τύμπανα) έχει περάσει από ένα κάρο μπαντάρες, όπως οι Chimaira, Dying Fetus και Suffocation. Οπότε είναι περιττό να πω πως μιλάμε για καταξιωμένους και πολύ έμπειρους μουσικούς που έχουν άπειρα πράγματα να δώσουν στη σκηνή. Αναμένουμε σίγουρα περισσότερα.\nDarkRise – Fear, Hate & Corruption (Punishing Records)


Ο συντονισμός των συνδικαλιστικών ενώσεων για... πολιτική... - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 13 Σεπτεμβρίου 2013, 07:27 / Ανανεώθηκε 13 Σεπτεμβρίου 2013, 07:27 Ο συντονισμός των συνδικαλιστικών ενώσεων για... πολιτική ανατροπή\nΗ απόφαση της ΔΟΕ, της διδασκαλικής ομοσπονδίας, να απεργήσει μόνο τρεις ώρες τη Δευτέρα και να συμμετάσχει στην 48ωρη απεργία της ΑΔΕΔΥ είναι μια ανάσα για την κυβέρνηση.\nΗ πρόταση για πενθήμερες επαναλαμβανόμενες δεν πέρασε, το απεργιακό μέτωπο στην παιδεία δεν είναι αρραγές. Βεβαίως οι δάσκαλοι θα συνεδριάσουν και την άλλη βδομάδα και πιθανόν να πάρουν διαφορετικές αποφάσεις. Ωστόσο ούτε καν ο εκπαιδευτικός κόσμος της χώρας δεν δείχνει «έτοιμος να ξεκινήσει τη μεγάλη μάχη», που οραματίζεται η ιστοσελίδα της εσωκομματικής αντιπολίτευσης στο ΣΥΡΙΖΑ.\nΜπορεί στην Κουμουνδούρου να ομνύουν, ότι δεν υποκινούν εκείνοι τις απεργίες αλλά η κυβερνητική πολιτική, τις στηρίζουν όμως όσο μπορούν και δεν το κρύβουν. Κάποιοι στο συνδικαλιστικό βραχίονα του ΣΥΡΙΖΑ πάντως, ο οποίος ελέγχεται από την «Αριστερή Πλατφόρμα» είναι έτοιμοι από καιρό να πάνε παρακάτω, στην πολιτική απεργία.\nΣτις 28 Αυγούστου μάλιστα, στα γραφεία της ΟΛΜΕ έγινε μια σύσκεψη Ομοσπονδιών δημοσίου και ιδιωτικού τομέα, στην οποία συμμετείχαν οι εκπρόσωποι των παρακάτω Ομοσπονδιών: ΟΛΜΕ, ΟΙΕΛΕ, ΔΟΕ, ΠΟΠΟΚΠ, ΠΟΕ-ΟΤΑ, ΠΟΣΠΕΡΤ, ΕΜΔΥΔΑΣ, ΠΟΕ-ΔΟΥ, ΠΟΕΔΗΝ, ΟΕΝΓΕ, ΟΔΠΤΕ, ΠΟΣΕΕΔΙΠ ΑΕΙ, ΠΟΣΕ ΙΚΑ, ΟΜΟΣΠΟΝΔΙΑ ΟΑΕΔ, ΟΜΟΣΠΟΝΔΙΑ ΟΑΕΕ και ΣΩΜΑΤΕΙΟ ΕΡΓΑΖΟΜΕΝΩΝ ΜΕΤΡΟ, και όπως μας πληροφόρησε η iskra.gr αποφασίστηκε απεργία διαρκείας.\nΟι συνδικαλιστές δεσμεύτηκαν «να ανοίξουν διαδικασίες γενικών συνελεύσεων στους χώρους μας με σκοπό, περί το δεύτερο δεκαπενθήμερο του Σεπτέμβρη, μια γενικευμένη απεργιακή κινητοποίηση σε δημόσιο και ιδιωτικό τομέα για την ανατροπή της πολιτικής Κυβέρνησης-Τρόικας». Αυτό είναι σαφές πολιτικό αίτημα, ενώ από τις ανωτέρω ομοσπονδίες, οι ΟΛΜΕ, ΔΟΕ, ΟΔΠΤΕ, ΟΑΕΔ, ΠΟΣΕ ΙΚΑ και ΠΟΠΟΚΠ οργανώνουν τη Δευτέρα μεγάλο συλλαλητήριο στα Προπύλαια, κάτι που δείχνει, ότι ως ένα βαθμό ο συντονισμός προχωρεί. Όχι ακόμα πάντως εκεί που θα ήθελαν κάποιοι. Στα μέσα Αυγούστου, ο Γ. Χαρίσης, μέλος της Εκτελεστικής της ΑΔΕΔΥ και της Γραμματείας της Αυτόνομης Παρέμβασης είχε αρθρογραφήσει στην iskra.gr υποστηρίζοντας ότι «είναι πολύ βασικό τα συνδικάτα να επεξεργαστούν σχέδιο πάλης, αντίστασης και ανατροπής και κατά συνέπεια το αίτημα της πολιτικής απεργίας διαρκείας για την ανατροπή, πρέπει να τεθεί, και πρέπει να τεθεί ΤΩΡΑ, να οργανωθεί από τα κάτω, να γίνει με όρους κινήματος, να αγκαλιάσει όλους τους κλάδους, να υιοθετηθεί και από τα λεγόμενα σύμμαχα στρώματα της κοινωνίας και να στηριχθεί πολιτικά, από όλες τις δυνάμεις της Αριστεράς».\nΤο άρθρο αυτό ήρθε σε συνέχεια μιας ευρείας σύσκεψης Δευτεροβάθμιων Ομοσπονδιών και Πρωτοβάθμιων Σωματείων του Δημοσίου και του Ιδιωτικού τομέα στα γραφεία της Π.Ο.Ε.-Ο.Τ.Α, στις 20 Ιουνίου, όπου αποφασίστηκε «οι Διοικήσεις των Δευτεροβάθμιων Οργανώσεων Δημοσίου και Ιδιωτικού Τομέα, να προσανατολιστούν στο κοινό συντονισμό και προετοιμασία για την προκήρυξη «πολιτικής απεργίας» με στόχο την άμεση ανατροπή των μνημονιακών πολιτικών και της κυβέρνησης που τις εφαρμόζει».\nΗ πρωτοβουλία αυτή μάλιστα είχε προκαλέσει την έντονη αντίδραση του ΚΚΕ, το οποίο τότε είχε καταγγείλει «απόπειρα του ΣΥΡΙΖΑ να αναδείξει ένα «κέντρο», το οποίο «θα χειραγωγεί το εργατικό κίνημα στις επιδιώξεις του για την απόκτηση της κυβερνητικής εξουσίας». Μάλιστα αυτό καταγγέλθηκε πρωτοσέλιδα και από τον «Ριζοσπάστη» με τίτλο «Είναι παγίδα».\nΠολιτική απεργία, με την έννοια που την αντιλαμβάνονται όλοι οι ανωτέρω ακόμα δεν έχουμε. Σε αυτό δεν πρόκειται να συναινέσουν οι ηγεσίες των τριτοβάθμιων ομοσπονδιών ΓΣΕΕ και ΑΔΕΔΥ, εξ’ ου και η προσπάθεια όλων αυτών των συνάξεων ομοσπονδιών και πρωτοβάθμιων σωματείων να τις παρακάμψουν. Η κυβέρνηση παίρνει όπως είπαμε ανάσες, ωστόσο τίποτε δεν έχει ακόμα κριθεί, ο Σεπτέμβρης είναι ακόμα πολύ νέος… TAGS


Reading: Άλμπερτ Μπουρλά: Το “Εβραϊκό Νόμπελ” στον CEO της Pfizer\nLamianow.gr > Ροή Ειδήσεων > AΛΛΑ ΝΕΑ > ΚΟΣΜΟΣ > Άλμπερτ Μπουρλά: Το “Εβραϊκό Νόμπελ” στον CEO της Pfizer\nUpdated 2022/01/20 at 3:20 ΜΜ\nΤο Ίδρυμα Genesis Prize ανακοίνωσε ότι το Βραβείο Genesis για το 2022 απονέμεται στον Πρόεδρο και Διευθύνων Σύμβουλο της Pfizer Δρ. Άλμπερτ Μπουρλά.\nΟ Άλμπερτ Μπουρλά έλαβε την πλειοψηφία των ψήφων σε μία παγκόσμια εκστρατεία, που ολοκληρώθηκε πρόσφατα, κατά την οποία ψήφισαν διαδικτυακά 200.000 άτομα σε 71 χώρες. Η επιλογή των ψηφοφόρων επικυρώθηκε ομόφωνα από τους εννέα κριτές στην Επιτροπή Επιλογής του Βραβείου Genesis.\nΗ Επιτροπή επαίνεσε τον Δρ Μπουρλά για την ηγεσία, την αποφασιστικότητά του και ιδιαίτερα για την προθυμία του να αναλάβει υψηλό ρίσκο. Σε αντίθεση με τους CEO των περισσότερων άλλων μεγάλων εταιρειών που εργάζονται για την ανάπτυξη εμβολίων για τον κορονοϊό, ο Δρ Μπουρλά απέρριψε ομοσπονδιακές χρηματοδοτήσεις των ΗΠΑ ύψους δισ. δολαρίων προκειμένου να αποφευχθεί η κυβερνητική γραφειοκρατία και να επιταχυνθεί η ανάπτυξη και παραγωγή του εμβολίου. Ως αποτέλεσμα, το εμβόλιο COVID-19 της Pfizer ήταν έτοιμο σε χρόνο ρεκόρ: μήνες αντί για χρόνια.\nΤο ετήσιο βραβείο Genesis, ύψους 1 εκατομμυρίου δολαρίων, που ονομάστηκε “Εβραϊκό Νόμπελ” από το περιοδικό TIME, τιμά εξαιρετικά άτομα για τα σημαντικά επαγγελματικά τους επιτεύγματα, τη συμβολή τους στην ανθρωπότητα και τη δέσμευση στις εβραϊκές αξίες. Ο Δρ Μπουρλά είναι η ένατη προσωπικότητα που τιμάται με το Βραβείο Genesis. Ακολουθεί τον σκηνοθέτη και φιλάνθρωπο Steven Spielberg, ο οποίος τιμήθηκε με το Βραβείο Genesis το 2021 και τον θρυλικό ακτιβιστή για τα ανθρώπινα δικαιώματα Natan Sharansky, που βραβεύτηκε το 2020.\nΟ Πρόεδρος του Ισραήλ Isaac Herzog θα απονείμει το Βραβείο Genesis στον Δρ. Μπουρλά σε μία τελετή στην Ιερουσαλήμ, που είναι προγραμματισμένη για τις 29 Ιουνίου.\nΣύμφωνα με την παράδοση που καθιέρωσε ο πρώτος βραβευθείς Michael Bloomberg, όλοι οι τιμώμενοι με το βραβείο Genesis επέλεξαν να παραιτηθούν από το χρηματικό βραβείο για φιλανθρωπικούς σκοπούς. Ο Δρ Μπουρλά ζήτησε από το Ίδρυμα Genesis Prize να διαθέσει το βραβείο του 1 εκατομμυρίου δολαρίων σε έργα που στοχεύουν στη διατήρηση της μνήμης των θυμάτων του Ολοκαυτώματος, με ιδιαίτερη έμφαση στην τραγωδία που υπέστη η ελληνική εβραϊκή κοινότητα.\nΓεννημένος στη Θεσσαλονίκη, ο Δρ Μπουρλά μεγάλωσε σε μια οικογένεια που γνώριζε τη φρίκη του Ολοκαυτώματος από πρώτο χέρι. Οι γονείς του ήταν ανάμεσα στους μόλις 2.000 επιζώντες από μια κάποτε ακμάζουσα, αρχαία εβραϊκή κοινότητα 50.000 κατοίκων, που σχεδόν εξολοθρεύθηκε από τους Ναζί.\n“Είμαι στην ευχάριστη θέση να καλωσορίσω τον Δρ. Άλμπερτ Μπουρλά στη διακεκριμένη οικογένεια των τιμηθέντων με το βραβείο Genesis”, δήλωσε ο συνιδρυτής και πρόεδρος του Ιδρύματος The Genesis Prize, Stan Polovets. “Ο Δρ. Μπουρλά προσωποποιεί δύο από τις πιο θεμελιώδεις εβραϊκές αξίες: τη δέσμευση στην ιερότητα της ζωής και τη συμβολή στη δημιουργία ενός καλύτερου κόσμου. Και ενώ η πανδημία απέχει πολύ από το να τελειώσει, εκατομμύρια άνθρωποι είναι ζωντανοί και υγιείς λόγω των όσων έχουν καταφέρει ο Δρ Μπούρλα και η ομάδα του στην Pfizer”.\nΟ Δρ. Άλμπερτ Μπουρλά δήλωσε: “Δεν είχα την πρόθεση να ζήσω μία δημόσια ζωή και ποτέ δεν μπορούσα να φανταστώ ότι μπορεί κάποια ημέρα να είχα την τιμή να λάβω το βραβείο Genesis και να στέκομαι δίπλα σε αυτούς τους εξαιρετικούς συνυποψήφιους. Το αποδέχομαι με ταπεινότητα και εκ μέρους όλων των συναδέλφων μου στην Pfizer, οι οποίοι ανταποκρίθηκαν στο επείγον κάλεσμα της ιστορίας τα τελευταία δύο χρόνια και μαζί λυγίσαμε το τόξο της κοινής μοίρας. Μεγάλωσα σε μία εβραϊκή οικογένεια που πίστευε ότι ο καθένας μας είναι τόσο δυνατός όσοι ισχυροί είναι και οι δεσμοί της κοινότητάς μας και ότι όλοι καλούμαστε από τον Θεό να φτιάξουμε τον κόσμο. Ευελπιστώ να επισκεφθώ την Ιερουσαλήμ και να παραλάβω αυτοπροσώπως την τιμητική αυτή διάκριση, η οποία συμβολίζει τον θρίαμβο της επιστήμης και μία μεγάλη ελπίδα για το μέλλον μας”.\nΑνακοινώνοντας την επιλογή του Δρ. Μπουρλά, το Ίδρυμα Genesis Prize σημείωσε το ευρύ φάσμα συνεισφοράς πολλών Εβραίων επιστημόνων, γιατρών και αξιωματούχων στον υγείας στο να σωθούν ζωές, κατά τη διάρκεια της πανδημίας COVID-19. Το Ίδρυμα τόνισε συγκεκριμένα τις συνεισφορές των ατόμων που ακολουθούν:\n-Δρ Drew Weissman, Καθηγητής Έρευνας Εμβολίων στο Πανεπιστήμιο της Πενσυλβάνια, του οποίου η ανακάλυψη μιας νέας πλατφόρμας mRNA τροποποιημένης με νουκλεοσίδια επέτρεψε τη δημιουργία πρωτοποριακών εμβολίων mRNA.\n-Δρ. Mikael Dolsten, Επικεφαλής Επιστημονικός Υπεύθυνος, Pfizer, που καθοδήγησε την ανάπτυξη του εμβολίου της Pfizer σε χρόνο ρεκόρ.\n-Δρ Tal Zaks, Επικεφαλής Ιατρικός Αξιωματούχος της Moderna κατά την ανάπτυξη του επιτυχημένου mRNA 1273 εμβολίου.\n-Δρ. Joanne Waldstreicher, Επικεφαλής Ιατρικός Αξιωματούχος της Johnson & Johnson, που παρέδωσε ένα επιτυχημένο εμβόλιο για τον φορέα COVID-19.\n-Ακαδημαϊκός Alexander Gintsburg, Διευθυντής, Ινστιτούτο Gamaleya Επιδημιολογίας και Μικροβιολογίας, που ανέπτυξε το εμβόλιο Sputnik.\n-Δρ. Anatoly Altstein, Επικεφαλής Επιστήμονας, Ινστιτούτο Gamaleya Επιδημιολογίας και Μικροβιολογίας, που ηγήθηκε της ανάπτυξης του εμβολίου Sputnik.\n-Dr. Rochelle Walensky, Διευθύντρια, Κέντρα Ελέγχου και Πρόληψης Νοσημάτων των ΗΠΑ, που συντονίζει την αντίδραση της αμερικανικής δημόσιας υγείας στην πανδημία.\n-Jeffrey Zients, συντονιστής αντιμετώπισης του κορονοϊού του Λευκού Οίκου, που επιβλέπει την απάντηση της ομοσπονδιακής κυβέρνησης των ΗΠΑ στην πανδημία, συμπεριλαμβανομένης της διανομής εμβολίων.\nΟ πρόεδρος του Genesis Prize, Stan Polovets δήλωσε: “Αυτή είναι μια πολύ περήφανη στιγμή, όχι μόνο για τον Δρ. Μπουρλά, αλλά για όλη την εβραϊκή κοινότητα. Ένας λαός τόσο μικρός σε αριθμό έχει έναν τέτοιο τεράστιο αντίκτυπο σε αυτή την παγκόσμια προσπάθεια να σωθούν ζωές”. Ο Polovets πρόσθεσε: “Ο Δρ. Μπουρλά είναι ένα λαμπρό αστέρι στον αστερισμό των εξαιρετικών Εβραίων επιστημόνων και γιατρών που βρίσκονται στην πρώτη γραμμή της καταπολέμησης της πανδημίας. Ελπίζουμε ότι αυτά τα εξαιρετικά άτομα και οι συνάδελφοί τους, θα έρθουν στην Ιερουσαλήμ και θα συμμετάσχουν στην κοινή προσπάθεια να σωθούν ζωές και να τιμηθεί η κληρονομιά μας”.\nLamianow.gr 20 Ιανουαρίου 2022, 18:26\nPrevious Article Λαμία : Άλλες 27 νοσήσεις από κορωνοϊό – Τρεις ακόμη θάνατοι σε λίγες ώρες – 26 τον Ιανουάριο\nNext Article Ο Έλληνας ηθοποιός πίσω από τη βρετανική καμπάνια για την επιστροφή των Γλυπτών του Παρθενώνα


Η Bridgestone προετοιμάζεται για το μέλλον δεσμεύοντας 36 εκατ. ευρώ στον σχεδιασμό και την υλοποίηση ενός έξυπνου εργοστασίου\n• Οι επενδύσεις θα ψηφιοποιήσουν περαιτέρω τις διαδικασίες παραγωγής της Bridgestone EMEA\n• Ο σχεδιασμός μετατροπής περιλαμβάνει οκτώ εργοστάσια από όλη την Ευρώπη, στην Πολωνία, την Ουγγαρία, την Ισπανία, την Ιταλία και τη Γαλλία\n• Το τετραετές έργο θα αρχίσει να υλοποιείται από το 2019 και εφεξής\n• Υποστηρίζει την μεταμόρφωση της Bridgestone EMEA σε ηγέτη λύσεων αυτοκίνησης\nΗ Bridgestone ανακοινώνει σήμερα ότι επενδύει 36 εκατομμύρια ευρώ για να ψηφιοποιήσει τις λειτουργίες παραγωγής της και να δημιουργήσει τα έξυπνα εργοστάσια του μέλλοντος. Από το 2019 και μετά, η υλοποίηση του έργου θα επιτρέψει στην Bridgestone να ανταποκριθεί ταχύτερα και με μεγαλύτερη ευελιξία στις εξελισσόμενες απαιτήσεις των πελατών, επιτρέποντας παράλληλα στην παραγωγή να χρησιμοποιεί λιγότερη ενέργεια και να παράγει λιγότερα απόβλητα. Λόγω της επένδυσης, θα δούμε επίσης τους υπαλλήλους της Bridgestone να αναβαθμίζονται μέσω του χειρισμού κορυφαίων ψηφιακών τεχνολογιών, γεγονός που θα συμβάλει στην συνέχεια στην βελτίωση της αποδοτικότητας των πόρων αλλά και της ικανοποίησης από την εργασία.\nΒελτίωση της αποτελεσματικότητας, της ευελιξίας και της βιωσιμότητας\nΗ υλοποίηση του σχεδιασμού «έξυπνο εργοστάσιο» αξίας 36 εκατομμυρίων ευρώ θα «μεταμορφώσει» οκτώ ευρωπαϊκές μονάδες, στην Πολωνία, την Ουγγαρία, την Ισπανία, την Ιταλία και τη Γαλλία και θα αφορά την πλήρη παραγωγική διαδικασία, καλύπτοντας την παραγωγή των ημιτελών προϊόντων, τον ενεργειακό εφοδιασμό, τη συντήρηση, την παρακολούθηση της παραγωγής καθώς και τον προγραμματισμό παραγωγής. Αυτές θα επωφεληθούν από την εξοικονόμηση ενέργειας, την αυξημένη αποδοτικότητα, την μείωση των αποβλήτων και τις απλουστευμένες διαδικασίες.\nΗ πρώτη ενέργεια που πρόκειται να υλοποιηθεί, η Έξυπνη Ενέργεια, βελτιστοποιεί την κατανάλωση ενέργειας και τα κόστη των εγκαταστάσεων, γεγονός που θα επιτρέψει την εξοικονόμηση ενέργειας κατά περίπου 10%. Το σύστημα «Έξυπνης Ενέργειας» δημιουργεί μια σχέση μεταξύ των σχεδίων παραγωγής και της κατανάλωσης ενέργειας και η μοντελοποίησή τους θα βελτιστοποιήσει την ενεργειακή απαίτηση παραγωγής ελαστικών.\nΗ ψηφιοποίηση των εγκαταστάσεων θα επιτρέψει την αποθήκευση, ανάλυση και χρήση των δεδομένων, που προκύπτουν από την παραγωγή ελαστικών, εκ μέρους των μηχανικών της Bridgestone τόσο στη Ρώμη όσο και στο Τόκιο, προκειμένου να συμβάλλει στην σχεδίαση νέων και βελτιωμένων μοντέλων ελαστικών. Τα σχέδια αυτών των νέων μοντέλων ελαστικών θα επιστραφούν στο εργοστάσιο σε ψηφιακή μορφή, γεγονός, το οποίο θα μειώσει τον χρόνο παραγωγής της πρώτης σειράς των νέων ελαστικών κατά το ήμισυ.\nΗ ψηφιοποίηση θα διαδραματίσει επίσης σημαντικό ρόλο στη βελτίωση της αποδοτικότητας της παραγωγής της Bridgestone, επιτρέποντας την έξυπνη συντήρηση των εγκαταστάσεων των εργοστασίων. Θα χρησιμοποιηθεί η τεχνητή νοημοσύνη για την ανάλυση δεδομένων και την πρόβλεψη πιθανών βλαβών στα μηχανήματα. Το σύστημα θα μετρήσει και θα αναλύσει βασικές παραμέτρους του μηχανήματος με τη βοήθεια αισθητήρων και θα προτείνει αυτομάτως συντήρηση για την αποφυγή δαπανηρών δυσλειτουργιών. Αυτή η νέα διαδικασία θα βοηθήσει επίσης στη βελτιστοποίηση του προγραμματισμού των κύκλων συντήρησης.\nΟι επενδύσεις στο Έξυπνο Εργοστάσιο θα συμβάλλουν επίσης στη μείωση των αποβλήτων που παράγονται από την Bridgestone EMEA σε ολόκληρη την Ευρώπη. Μια ροή δεδομένων σχετικά με την απόδοση της παραγωγής θα αποστέλλεται σε μία cloud βάση δεδομένων, όπου ένας αλγόριθμος αποτελεσμάτων θα αναζητήσει τις συνδέσεις μεταξύ των παραμέτρων παραγωγής και των χαρακτηριστικών των κατασκευασμένων ελαστικών. Τα αποτελέσματα θα προωθούνται αυτόματα στις ομάδες των τοπικών ομάδων, οι οποίες μπορούν αμέσως να αναλάβουν δράση και να μειώσουν σημαντικά τον αριθμό των απορρίψεων στην φάση της παραγωγής.\nΤέλος, οι διαδικασίες της εφοδιαστικής αλυσίδας των εργοστασιακών μονάδων της Bridgestone θα απλοποιηθούν επίσης σημαντικά. Η εισαγωγή τεχνολογίας έξυπνων υλικών θα σημαίνει ότι οι ειδικοί των εργοστασίων θα μπορούν να παρακολουθήσουν ψηφιακά και να διαχειριστούν τη διαδρομή των προετοιμασμένων υλικών και των ημιτελών προϊόντων εντός εργοστασίου. Αυτό θα απλοποιήσει δραστικά τον προγραμματισμό της παραγωγής και τις διοικητικές διαδικασίες, από την ανάμειξη των υλικών μέχρι την αποθήκευση.\nΗ Bridgestone EMEA ετοιμάζεται για το μέλλον\nΑυτή η επένδυση ύψους 36 εκατ. ευρώ έρχεται μετά την επιτυχία των προηγούμενων πρωτοβουλιών της Bridgestone για ψηφιοποίηση της διαδικασίας παραγωγής ελαστικών, όπως η χρήση του συστήματος EXAMATION. Το σύστημα EXAMATION είναι μία τεχνολογία της Bridgestone με βάση την τεχνητή νοημοσύνη για κατασκευές υψηλής παραγωγικότητας, η οποία μετράει και ελέγχει τις παραμέτρους ποιότητας των ελαστικών σε 480 σημεία - συλλέγοντας δεδομένα ύψους 700 MB ανά ελαστικό.\nΟι επενδύσεις θα συμβαδίζουν με την κατάρτιση των χειριστών των εργοστασίων, ώστε να τελειοποιηθούν στον ορθό χειρισμό των τελευταίων ψηφιακών τεχνολογιών προκειμένου να μεγιστοποιήσουν τη δυναμική των επενδύσεων. Οι πίνακες ελέγχου και οι πληροφορίες που παρέχονται από το έξυπνο εργοστάσιο, θα επιτρέψουν την καλύτερη διαχείριση και την βελτιστοποίηση της διαδικασίας παραγωγής, με τελικό αποτέλεσμα την μεγαλύτερη αυτονομία και την ικανοποίηση από την εργασία.\nΟ Adolfo Llorens, Αντιπρόεδρος Κατασκευαστικού κλάδου της Bridgestone EMEA, δήλωσε: "Ο σχεδιασμός και η υλοποίηση του έξυπνου εργοστασίου θα προχωρήσει πολύ στην προετοιμασία της Bridgestone EMEA για το μέλλον. Όχι μόνο οι διαδικασίες μας θα γίνουν πιο αποτελεσματικές και πιο βιώσιμες, αλλά θα οδηγήσουν επίσης σε καλύτερα προϊόντα. Για παράδειγμα, οι ψηφιακές μηχανές που θα χρησιμοποιήσουμε εφαρμόζουν αλγόριθμους που ελέγχουν τις παραμέτρους ποιότητας των ελαστικών που παράγονται για να βελτιώσουν την ομαλότητα της ποιότητας κατά 15 τοις εκατό. Στ’ αλήθεια ανυπομονώ να δω πως θα εξελίσσεται αυτό το έργο μέσα στα επόμενα τέσσερα χρόνια."


ΚΩΣΤΑΣ ΧΑΪΝΑΣ - ΣΚΕΨΕΙΣ: Ιουλίου 2015\nΓια το αποτέλεσμα της Κυριακής -τη μεγάλη νίκη του ΟΧΙ-, σίγουρα έπαιξαν το ρόλο τους, το διακύβευμα που δεν ήταν καθαρό, τα ψέματα της Κυβέρνησης, οι επικοινωνιακές στρατηγικές που ακολουθήθηκαν ένθεν κακείθεν και άλλες επιμέρους αιτίες. Και ίσως ένας σημαντικός λόγος είναι (ήταν), οι υπάρχουσες ηγεσίες της αντιπολίτευσης. Δεν ενέπνευσαν, δεν έπεισαν ότι υπήρχε εναλλακτική λύση. Και το κυριότερο. Ήταν εν πολλοίς, μια εικόνα από τα παλιά, Οι μεγάλες ευθύνες που βαρύνουν κάποιους απ’ αυτούς για τα σημερινά αδιέξοδα αποδείχθηκαν ασήκωτες.\nΌμως ο πιο σοβαρός λόγος –κατά την γνώμη μου- είναι ο ευρωσκεπτικισμός και αντιευρωπαϊσμός που έχει ποτίσει βαθειά το υποσυνείδητο του έλληνα τα τελευταία πέντε χρόνια η προπαγάνδα κάθε τύπου. Θεωρίες συνομωσίας, καθημερινά βομβαρδίζουν τα μέσα ενημέρωσης και δικτύωσης. Εκατομμύρια άνθρωποι στα καφενεία σε όλα τα χωριά της χώρας και των συνοικιών των πόλεων, αναπαράγουν τα γνωστά στερεότυπα με τις λέσχες, τους δισεκατομμυριούχους που θέλουν να αγοράσουν την Ελλάδα μπιρ παρά, τους ξένους πολιτικούς, η Μέρκελ, ο Σόιμπλε κ.ά. γνωστές θεωρίες, που επιβουλεύονται τη χώρα, τη γλώσσα μας, τα πετρέλαια κ.λ.π.. Το ΟΧΙ λοιπόν εξέφρασε όλους αυτούς τους ανθρώπους. Αλλά και άλλες δύο μεγάλες κατηγορίες της ελληνικής κοινωνίας στήριξαν το ΟΧΙ. Οι συνταξιούχοι και οι δημόσιοι υπάλληλοι θεωρούν ότι οι ευρωπαίοι θέλουν να τους περικόψουν τη σύνταξη και το μισθό τους και η Κυβέρνηση με το ΟΧΙ βάζει φρένο. Ακόμη όμως και οι πιο απελπισμένοι, οι άνεργοι, οι απολυμένοι, οι επιχειρηματίες που οι δουλειές τους πάνε από το κακό στο χειρότερο, είδαν το ΟΧΙ ως σανίδα σωτηρίας αφού πλέον δεν είχαν να χάσουν τίποτα.\nΤα πρόβλημα βέβαια για τον Τσίπρα είναι από εδώ και πέρα. Ο αντιευρωπαϊσμός που καλλιέργησε και ενίσχυσε στον Έλληνα, θα είναι το μεγαλύτερο εμπόδιο στην διαδικασία επίτευξης συμφωνίας με τους εταίρους. Το καταλαβαίνει και ο ίδιος αυτό, γι αυτό και στο χθεσινό του μήνυμα μετά τη μεγάλη νίκη του ΟΧΙ, είπε όλα αυτά για τα οποία αγωνίσθηκε το ΝΑΙ όλο το προηγούμενο διάστημα. Ότι πρέπει άμεσα να πάμε σε συμφωνία με τους εταίρους, Εθνική συνεννόηση, σύσκεψη αρχηγών υπό τον ΠτΔ, και άλλες θετικές αναφορές. Δεν αναφέρω τα μεγάλα προβλήματα που πρέπει να αντιμετωπίσει εντός του ΣΥΡΙΖΑ, με όσους θα διαφωνήσουν με πολλά σημεία της επώδυνης (όπως όλα δείχνουν ότι θα είναι) νέας συμφωνίας, με όσους διαφωνούν με την συμμετοχή μας στην ευρωζώνη, με τους χθεσινούς του συμμάχους δηλαδή, τους οποίους θα έχει απέναντι από σήμερα. Δηλαδή ο κ. Τσίπρας με τη χθεσινή νίκη του ΟΧΙ μπορεί να ενίσχυσε –προσωρινά- την ενότητα του ΣΥΡΙΖΑ και την δική του θέση, αλλά τα πραγματικά διλήμματα όμως παραμένουν μπροστά του. Με ποιους θα πάει και ποιους θα αφήσει. Γιατί και η περίοδος χάριτος – ή το ταξίδι του μέλιτος – κάποτε τελειώνουν.\nΕμείς του ΝΑΙ νομίζω ότι δεν χάσαμε. Στην ουσία κερδίσαμε. Οι πρώτες κινήσεις του Πρωθυπουργού, συν την παραίτηση του υπουργού οικονομικών, ουσιαστικά είναι αυτά για τα οποία αγωνισθήκαμε.\nΑναρτήθηκε από ΚΩΣΤΑΣ ΧΑΪΝΑΣ στις 2:50 π.μ.\nΓιατί δεν ντρέπομαι που συνεργάζομαι με "δεξιούς" και "πασόκους" για το ΝΑΙ\nΝΑΙ, αγαπητοί μου φίλοι, όχι μόνο δεν ντρέπομαι που συνεργάσθηκα με “δεξιούς” και “πασόκους” συγκροτώντας την Επιτροπή Πολιτών υπέρ του ΝΑΙ, αλλά αισθάνομαι περήφανος που αυτή τη δύσκολη ώρα για την πατρίδα, συμπορεύομαι και συστρατεύομαι με πολιτικούς αντιπάλους. Είμαι περήφανος γιατί ως πολίτης (και όχι ως πολιτευτής κάποιου κόμματος όπως λανθασμένα γράφηκε σε ορισμένα μέσα, άλλωστε είναι γνωστό ότι δεν είμαι σήμερα πολιτευτής κανενός κόμματος), και ως περιφερειακός σύμβουλος, μαζί με τον αντιπεριφερειάρχη κο Σπανό Φάνη, την Πρόεδρο του Περιφερειακού Συμβουλίου Στερεάς Ελλάδας κα Μίνα Παπαναστασίου (τους οποίους συγχαίρω), πήραμε την πρωτοβουλία και συγκροτήσαμε την Επιτροπή Πολιτών υπέρ του ΝΑΙ και την οποία συνεπικουρούν όλα τα φιλοευρωπαϊκά πολιτικά κόμματα.\nΟι αριστεροί φίλοι μου που ψηφίζουν αύριο ΟΧΙ και είναι σεβαστή η ψήφο τους, δεν πρέπει να ξεχνούν, ότι πολλές φορές στην ιστορία η αριστερά συνεργάσθηκε με τους πολιτικούς της αντιπάλους, όταν διακυβεύονταν υπέρτερα ζητήματα από τα κομματικά. Να θυμίσω μόνο ορισμένες ιστορικές στιγμές ; Το 1936 μπροστά στον κίνδυνο της δικτατορίας του Μεταξά, το 1941 με την συγκρότηση του ΕΑΜ, την περίοδο της επτάχρονης δικτατορίας, το 1989 με την στήριξη της Κυβέρνησης Εθνικής Ενότητας, η αριστερά δεν φοβήθηκε να συνεργασθεί με τους πολιτικούς αντιπάλους της, για την υπεράσπιση υπέρτερων ιδανικών που σχετίζονται με τη ελευθερία, τη δημοκρατία και το μέλλον της χώρας. Έτσι και σήμερα η πατρίδα βρίσκεται σε μια ιστορική στιγμή. Την Κυριακή 5 Ιουλίου 2015 καθορίζεται στην κυριολεξία η ευρωπαϊκή προοπτική της. Και σε τέτοιες ιστορικές στιγμές δεν κοιτάζεις τα κομματικά σου χαρακώματα. Βλέπεις το εθνικό συμφέρον και το συμφέρον της πατρίδας.\nΓι αυτό αγαπητοί μου φίλοι της άλλης αριστεράς, δεν ντρέπομαι που συμπορεύομαι με “δεξιούς” και “πασόκους”, αυτή την ύστατη ώρα για την πορεία της χώρας μας. Δεν αμφισβητώ ούτε στο ελάχιστο ότι και εσείς από την πλευρά σας, παρότι ψηφίζετε ΟΧΙ, ενδιαφέρεστε το ίδιο με μένα για την πατρίδα. Απλά θεωρώ ότι κάνετε λάθος που ψηφίζετε ΟΧΙ. Όμως μην αμφισβητείται τα δικά μου κίνητρα και τα δικά μου αισθήματα για την πατρίδα. Σε τελευταία ανάλυση κανένας δεν είναι κάτοχος της απόλυτης αλήθειας και μόνο η ιστορία και η ίδια η ζωή μπορεί να μας διδάξει όλους για τις σωστές ή τις λανθασμένες επιλογές μας.\nΕλπίζω και εύχομαι και θα αγωνισθώ επίμονα γι αυτό, η Δευτέρα ανεξάρτητα ποιο θα είναι το αποτέλεσμα, να μας βρει ενωμένους, ώστε να στηρίξουμε όλοι μαζί μια αξιοπρεπή συμφωνία με τους εταίρους μας, που θα διασφαλίζει την ευρωπαϊκή συμμετοχή και προοπτική της χώρας μας.\nΑναρτήθηκε από ΚΩΣΤΑΣ ΧΑΪΝΑΣ στις 7:34 π.μ.


Δεκέμβριος 2007 – Ο Εραστής της Ζωής\nΧάραξε 31 Δεκεμβρίου. Το ρολόι χτύπησε. Σχεδόν μηχανικά, σήκωσε το χέρι του και έκλεισε το ξυπνητήρι. Άνοιξε τα μάτια του και κοίταξε το δωμάτιο. Ήξερε ότι ήταν η τελευταία φορά που ξυπνούσε μέσα σε αυτό το συγκεκριμένο δωμάτιο, πάνω σ’ αυτό το συγκεκριμένο κρεβάτι. Δεν του πήγαινε η καρδιά να σηκωθεί. Όμως έπρεπε. Είχε να…\nBloggers – Ιστορίες του Διαδικτύου…\nΤο ταξίδι ξεκίνησε πριν από τέσσερις, περίπου, μήνες. Ένα ταξίδι άγνωστο σε μένα, αλλά παράλληλα ερεθιστικά ενδιαφέρον. Το ταξίδι είχε προορισμό την συγγραφή, από κοινού, ενός βιβλίου με κείμενα από blogger. Μου έγινε πρόταση και ‘γώ την αποδέχτηκα. Τώρα, αν έπραξα σωστά ή όχι, αυτό το αφήνω στην κρίση σας. Το σκαρί ναυπηγήθηκε στα τυπογραφεία…\nΤο πεφταστέρι που ξαναπήγε στον ουρανό…\n«Μη με διώχνεις», είπε το αστέρι στον ουρανό. «Μη φοβάσαι, θα έχεις ένα όμορφο ταξίδι», του απάντησε εκείνος. «Βοήθεια αδέρφια δεν θέλω να πάω πουθενά», φώναξε τρομαγμένο το αστέρι καθώς άρχισε να πέφτει προς τη γη. Όσοι είδαν το πεφταστέρι ευχήθηκαν κάτι. Άλλος ήθελε, υγεία, άλλος αγάπη, άλλος ένα καινούριο αυτοκίνητο, μα το αγόρι που…\nΧρόνια Πολλά… Χρόνια Καλά… Με Υγεία και Ευτυχία… Δίπλα σε Αγαπημένα Πρόσωπα. Πρόσωπα που θα φέρνουν στιγμές ήρεμες και γεμάτες… Και για όσους μόνοι είναι, εύχομαι του χρόνου να έχουν δίπλα τους αυτό που πραγματικά τους ταιριάζει και τους γεμίζει… υ.γ. Για το βιβλίο, θα μιλήσω μετά τα Χριστούγεννα…\nΛαγνεία (luxuria) Ήσουν εκεί, καθισμένη στην πολυθρόνα, αναπαυτικά, στο απέναντι τραπέζι. Γέλαγες ακατάπαυστα. Με ανέκδοτα ανούσια και γλυκανάλατα. Μάλλον ήθελες να μου τραβήξεις την προσοχή. Το κατάφερες. Το ήξερες. Πάντα ήσουν σίγουρη για τις κινήσεις σου. Και μάλιστα, όπως διαπίστωσα αργότερα, ποτέ δεν έκανες κάτι χωρίς να έχεις προβλέψει την έκβαση του αποτελέσματος. Και ‘γω…\nΣτον ύπνο μου χθες βράδυ…\nΉρθες στον ύπνο μου χθες το βράδυ. Ντυμένη στα λευκά. Μου φάνηκε παράξενο, μιας και το λευκό δεν είναι το χρώμα σου. Μου είπες ότι έτσι πια θα εμφανίζεσαι μπροστά μου. Στα λευκά, στα καθάρια, στα άχρωμα. Για να μπορώ να διακρίνω εσένα όπως πραγματικά είσαι και όχι όπως θέλεις να φαίνεσαι. Σε ρώτησα γιατί…\nΔεν θα σε προδώσω…\nΌχι. Δεν θα σε προδώσω. Όχι. Αυτό δεν θα το δεις από εμένα. Εγώ, σε αγάπησα πολύ. Κι’ όποιος αγαπάει πολύ δεν προδίδει. Περισσότερο δίδει και ανταποδίδει. Μ’ ακούς; Όχι. Δεν θα σε προδώσω. Εγώ είμαι φτιαγμένος από εκείνο το μείγμα που δεν αντέχει προσμίξεις με ψεύτικα αισθήματα. Προτιμώ την φυγή από την ατίμωση. Μ’…\nΤόσες σκέψεις. Τόσα λόγια ανείπωτα. Όλα μέσα στο μυαλό. Όλα μέσα εκεί κρυμμένα. Αφανέρωτα από όλους κι’ από όλα. Δεν βγαίνουν. Χάνονται μέσα στον ρυθμό της μέρας και στην λήθη της νύχτας. Παράξενο πράγμα. Θέλω τόσο πολύ να τα πω, να τα αποτυπώσω. Όμως κρύβονται καλά. Ίσως να φοβούνται να βγουν. Λες και θέλουν να…\nΤελικά ποιος είναι πιο ευτυχισμένος, ο μαλάκας ή ο ηλίθιος; Δεν ξέρω. Υποθέτω ο συνδυασμός τους… (συγνώμη, αλλά τα έχω πάρει). Καλό Σαββατοκύριακο και μακριά απ’ ότι εισβάλλει στη ζωή σας χωρίς την θέλησή σας…


Ενα ελληνικό δικαίωμα | fractions | τα επιμέρους\nPosted on 11/08/2013 by AristosD Tagged Καθημερινή\tCommentsNo Comments on Ενα ελληνικό δικαίωμα\nΕνα ελληνικό δικαίωμα\nΔημοσιεύτηκε στην Καθημερινή στις 11 Αυγούστου 2013\nΜερικοί άνθρωποι αγοράζουν το καλοκαίρι, και σε μερικούς ανήκει δικαιωματικά. Οι Ελληνες είμαστε στη δεύτερη κατηγορία. Αναρωτιέμαι αν αυτό μας κάνει πιο γενναιόδωρους ή πιο μίζερους. Οπως κάθομαι σε ένα μπαλκόνι στη Λευκάδα με τους κατάφυτους λόφους απέναντι και τα τζιτζίκια στη μεγάλη αγριελιά δίπλα μου, αποφάσισα να καταγράψω μια θεωρία μου. Πείτε την ρεμβασμό, προϊόν της ζέστης και της σχόλης.\nΟλοι οι πολίτες των δυτικών χωρών, εκτός από τους πιο φτωχούς, έχουν τη χαρά των διακοπών. Αλλοτε είναι ανακούφιση, άλλοτε ξεκούραση, άλλοτε ευκαιρία για περιπέτεια, για τα χόμπι του καθενός, ή για εξωτικά ταξίδια. Για τα παιδιά ίσως βαρεμάρα, ίσως νέες εμπειρίες, ανάλογα με το τι θα επιλέξουν οι γονείς. Σε κάθε περίπτωση, για τις οικογένειες των δυτικών πόλεων διακοπές μακριά από το σπίτι σημαίνουν συνήθως μια εμπειρία που αγοράζουν, μέσα από τις επιλογές που προσφέρει μια παγκόσμια βιομηχανία.\nΓια τους Ελληνες των πόλεων, το καλοκαίρι είναι διαφορετικό. Δεν είναι υπηρεσία που αγοράζουμε, είναι επιστροφή σε μια δική μας, παράλληλη ζωή. Από παιδιά μαθαίνουμε κάθε χρόνο να γυρνάμε στον χαμένο παράδεισο: στη μαγική αλλά απόλυτα οικεία φύση, σε περιπέτειες χωρίς την απειλή του άγνωστου, στις μικρές καλές εκπλήξεις, και στην ανεμελιά. Το καλοκαίρι είναι ένα δεύτερο σπίτι. Για πολλούς αυτό ισχύει στην κυριολεξία, χάρη στην εκτεταμένη μικροϊδιοκτησία. Αλλά και οι άλλοι που πηγαίνουν σε ξενοδοχεία ή ενοικιαζόμενα, ξέρουν ακριβώς τι ψάχνουν, παραλία, ψάρεμα, μονοπάτι, ταβέρνα ή beach bar.\nΟλα αυτά τα έχουμε «δικά μας» με τρόπο διαφορετικό από τον ξένο επισκέπτη. Η εμπειρία για μας είναι προσιτή, γνώριμη, και κοινή. Διαμορφώνει δηλαδή μια συλλογική συνείδηση: όλοι οι Ελληνες έχουν δικαίωμα στο καλοκαίρι. Στη σειρά των φυσικών και κοινωνικών δικαιωμάτων, όπως είναι ο καθαρός αέρας και το δημόσιο σχολείο, σε μας προστίθενται, ως προαιώνιο κληροδότημα, και οι θερινές απολαύσεις. Σε αντίθεση με άλλα δικαιώματα που έχουν αναγνωριστεί στις δυτικές δημοκρατίες, αυτό δεν είναι ευθύνη του κράτους να το προσφέρει, ούτε κανενός κοινωνικού θεσμού. Στη συνείδησή μας, που δημιουργείται από τα παιδικά χρόνια, το καλοκαίρι απλώς υπάρχει. Μας περιμένει κάθε χρόνιο να ξεμπερδέψουμε από τις υποχρεώσεις τις «κανονικής» ζωής, για να το ξαναβρούμε.\nΕτσι λοιπόν, αυτό που για άλλους είναι μια ακριβή πολυτέλεια, για μας είναι σαν να δημιουργήθηκε πριν από τον οποιονδήποτε εμπορικό λογαριασμό. Με παρόμοιο τρόπο έχουμε και μερικά αγροτικά προϊόντα, που τα θεωρούμε δώρα της φύσης, και τα μοιράζουμε απλόχερα: το λάδι, τα άγρια χόρτα, λεμόνια και σύκα από τα χωράφια μας. Υπάρχουν παραγωγοί και έμποροι που ζουν από αυτά, αλλά υπάρχει και το παράλληλο κύκλωμα των δώρων. Δεν συμβαίνει αυτό σε πολλές δυτικές οικονομίες. Εκεί τα προϊόντα και οι υπηρεσίες έχουν όλα οικονομικό κόστος, και μπαίνουν σε κάποιο λογαριασμό είτε ιδιωτικό είτε του κράτους. Μπορεί να υπάρχουν λίγα κοινά αγαθά που δεν κοστολογούνται, όπως κάποια πάρκα, αλλά δεν είναι τόσο απολαυστικά και τόσο γεμάτα με νόημα όσο το ελληνικό καλοκαίρι.\nΣκέφτομαι ότι αυτό προσδιορίζει την ιδεολογία μας σχετικά με το νόημα της παραγωγής και της εργασίας. Στην κανονική νεωτερική αντίληψη, οι άνθρωποι έχουν ανάγκη να εργαστούν, πρώτα για να καλύψουν τις ζωτικές ανάγκες (τροφή, στέγη, θέρμανση), μετά τις βασικές κοινωνικές λειτουργίες (εκπαίδευση, περίθαλψη) και μετά, αν υπάρχει πλεόνασμα, τις υλικές και πνευματικές απολαύσεις (ταξίδι, συναυλία, σπα). Σε εμάς η κανονική σειρά ανατρέπεται. Μπορεί να μην φτάνει ο μισθός για το νοίκι, αλλά κάπου υπάρχει μια δική μας παραλία χωρίς τίμημα.\nΓυρνάμε λοιπόν το φθινόπωρο στην πόλη, πιάνουμε δουλειά, και κουβαλάμε μέσα μας την εικόνα της άλλης ζωής, όπου ισχύουν υπέρτερες αξίες, εμπειρίες που δεν έχουν τιμή, και που δεν παράγονται με περισσότερη εργασία. Γιατί το καλοκαίρι, πράγματι, «τα καλύτερα πράγματα στη ζωή είναι δωρεάν». Στην πόλη όμως, αυτό δεν ισχύει. Εκεί τα αγαθά είναι προϊόντα: κάποιοι δουλεύουν για να τα παράσχουν, και κάποιοι πληρώνουν γι’ αυτά. Στην πόλη δεν μπορείς να ζεις ελευθεριακά, και χωρίς εξουσίες, και με δικαίωμα στην τεμπελιά, και ταυτόχρονα να έχεις τα αγαθά που χρειάζονται για να ζεις «με αξιοπρέπεια». Στην πόλη κυριαρχεί η προτεσταντική ηθική: η παραγωγή και η εργασία είναι ο μόνος δρόμος για την ευτυχία.\nΖούμε, χρόνο με τον χρόνο, και ηλικία με την ηλικία, τη μεγάλη αντίφαση ανάμεσα στον καλοκαιρινό και τον χειμερινό μας εαυτό. Ισως γι’ αυτό, πολλοί από εμάς είμαστε γενναιόδωροι με τη μισή μας καρδιά και μίζεροι με την άλλη μισή. Την ηθική της παραγωγής και τον οικονομικό λογισμό δεν μπορούμε να τα πάρουμε στα σοβαρά. Είναι δύσκολο να είσαι ταυτόχρονα ο Ζορμπάς και ο Νικολής-εφέντης. Αναρωτιέμαι λοιπόν, μήπως ο εσωτερικός διχασμός του νεοέλληνα, που τόσο διορατικά έχει περιγράψει ο Στέλιος Ράμφος, δεν ανάγεται στον 12ο αιώνα, αλλά στον Αύγουστο του κάθε έτους. Και μήπως ο «Καημός του Ενός» είναι στην ουσία ο καημός του ενιαίου έτους.\n← Με το βλέμμα προς τα έξω\nΟμιλία στο ΙΣΤΑΜΕ →


«Χοντραίνει» η κόντρα στην Κίσσαμο, καταγγελίες για… εξαγορά ψήφων! – HANIA.news\n«Χοντραίνει» η κόντρα μεταξύ του δημάρχου Κισσάμου Θοδωρή Σταθάκη και του επικεφαλής της μείζονος αντιπολίτευσης, τέως δημάρχου Γιώργου Μυλωνάκη.\nΣτο… «σίριαλ», που είναι σε εξέλιξη τους τελευταίους μήνες με τις αλλεπάλληλες ανακοινώσεις ένθεν και ένθεν, το τελευταίο «επεισόδιο» «γράφτηκε» σήμερα με την ανακοίνωση του κ. Σταθάκη, ο οποίος, απαντώντας στη χθεσινή καταγγελία του κ. Μυλωνάκη για «εν κρυπτώ απολογισμό πεπραγμένων» (δείτε ΕΔΩ), κάνει λόγο, μεταξύ άλλων, για… εξαγορά ψήφων στις επικείμενες εκλογές, αναφέροντας, μάλιστα, ότι «… και γι’ αυτό είμαστε περήφανοι, που θα σας κάνουμε να ξοδέψετε πολλά, να ωφεληθούν όσο το δυνατόν περισσότεροι δημότες μας, όσο θα πλησιάζουν οι εκλογές θα το νιώσετε καλύτερα, γιατί όλο και περισσότερους θα σας στέλνουμε για να ικανοποιήσετε τις επιθυμίες τους και να εξαγοράσετε την ψήφο τους, όπως έχετε μάθει να κάνετε. Απλώς να θυμάστε… ότι δεν εξαγοράζονται όλοι»!\nΑναλυτικότερα, στην απάντησή του, ο κ. Μυλωνάκης αναφέρει τα εξής:\nΑφουγκραζόμενοι τους δημότες, που έχουν τελικά απόλυτο δίκιο, λέγοντας μου: «Τι κάθεσαι και ασχολείσαι και χάνεις χρόνο; Ο κόσμος ξέρει…», επιλέγω να σας απαντήσω για τελευταία φορά.\nΉσασταν η χειρότερη Δημοτική Αρχή στον Δήμο Κισσάμου και γι’ αυτό χάσατε τις εκλογές, παρόλο που είχατε 45% στον πρώτο γύρο.\nΔεν παραδώσατε καμία μελέτη για κανένα έργο (μόνο μια μελέτη, «Ανάπλασης Τοπολίων»), ούτε για την πόλη της Κισσάμου, ούτε για τα χωριά μας.\nΔιαλύσατε την Τεχνική Υπηρεσία του Δήμου απομακρύνοντας τους δύο μηχανικούς, μία εβδομάδα πριν παραδώσετε, δείχνοντας έτσι την πικρία σας για την ήττα σας, τιμωρώντας τον τόπο και τους ανθρώπους του.\nΑποδυναμώσατε επιπλέον, τη λειτουργία του Δήμου διώχνοντας άλλους τρεις υπαλλήλους.\nΜε τις ενέργειες σας ήδη από τη θητεία σας στον πρώην Δήμο Μυθήμνης εγκλωβίσατε και καταστήσατε ανενεργό το τεράστιο έργο «Ανάπλασης του παραλιακού μετώπου από Νοπήγεια έως Βιγλιά».\nΘα μπορούσα να συνεχίσω αλλά σταματώ εδώ για τα δημαρχιακά σας «επιτεύγματα», για να σας πω ότι δυστυχώς είστε και η χειρότερη Αντιπολίτευση που είχε ο Δήμος μας. Αντιπολίτευση σημαίνει να έχεις παρουσία, να έχεις προτάσεις, να έχεις συμμετοχή στα θετικά και να προσπαθείς καταθέτοντας τις απόψεις σου, να συμβάλλεις τα μέγιστα ώστε οι αποφάσεις να αποβαίνουν σε θετικό πρόσημο για τον τόπο μας.\nΕσείς τι κάνατε από όλα αυτά; Τι έχετε προτείνει; (Εκτός εάν θεωρείτε πρόταση π.χ. ότι θα λύσετε το πρόβλημα έλλειψης νερού της Τοπικής Κοινότητας Πλατάνου, από το φράγμα του Βαρσαμιώτη ή του Ταυρωνίτη, όταν φτιαχτεί). Ένα «τίποτα»… απλώς το μόνο που φωνασκείτε και θα συνεχίζετε να φωνασκείτε, ότι πρέπει να φύγω εγώ και η Δημοτική Αρχή.\nΕίμαι σίγουρος ότι θα κάνετε τα πάντα για να το πετύχετε. Αυτό διατυμπανίζετε, ότι θα ξοδέψετε (χρήματα), όσα χρειαστούν. Κάντε το, εκεί είναι η δύναμή σας και πουθενά αλλού. Ξέρετε και γι’ αυτό είμαστε περήφανοι, που θα σας κάνουμε να ξοδέψετε πολλά, να ωφεληθούν όσο το δυνατόν περισσότεροι δημότες μας, όσο θα πλησιάζουν οι εκλογές θα το νιώσετε καλύτερα, γιατί όλο και περισσότερους θα σας στέλνουμε για να ικανοποιήσετε τις επιθυμίες τους και να εξαγοράσετε την ψήφο τους, όπως έχετε μάθει να κάνετε. Απλώς να θυμάστε… ότι δεν εξαγοράζονται όλοι.\nΗ πλειοψηφία των συνανθρώπων μας έχει αξιοπρέπεια, δεν γίνεται υποχείριο τέτοιων πρακτικών. Οπότε συνεχίστε: τη μη δυνατότητα πολιτικής αντιπαράθεσης, μη συμμετοχής στα συμβούλια, ενέργειες εμπλοκής στη λειτουργία του Δήμου, απλώς γιατί έτσι σας κάνει να νιώθετε καλά. Εμείς είμαστε εδώ και θα συνεχίσουμε να εργαζόμαστε με συνέπεια, υπευθυνότητα και εντιμότητα απέναντι στους δημότες μας».\nΑΠΑΝΤΗΣΗ ΣΤΑΘΑΚΗ ΣΤΟΝ ΜΥΛΩΝΑΚΗ\nΟρκωμοσία νέου Δημοτικού Συμβουλίου Κισσάμου\nΔήμος Κισσάμου | Κλειστές οι υπηρεσίες την Παρασκευή\nΔήμος Κισσάμου: Πυρετώδεις εργασίες για τη μεγάλη μέρα\nΔήμος Κισσάμου | Ορκωμοσία νέας Δημοτικής Αρχής\nΦεστιβάλ Κισσαμίτικης Κουλτούρας από 10 έως 18 Αυγούστου